Po viac ako sto rokoch sa kvôli vakcínam na Covid zmenila samotná definícia vakcíny. Už sa nehovorí o imunite, ako sme si zvykli pri vakcínach, ktoré sme dostali tak raz za život, ale o nejakej ochrane, ktorá, ako sa ukazuje, funguje len pár mesiacov.

Erik Kaliňák hovorí o zmene definície vakcíny po sto rokoch, jedná sa však len o zmenu na stránke CDC. Vyvoláva týmto tvrdením dojem, ako keby dlhšie používané vakcíny poskytovali celoživotnú imunitu po jednej dávke alebo očkovaní raz za život, zatiaľčo pri vakcínach proti covidu-19 potrebujeme preočkovanie. V skutočnosti sa aj niektoré povinné očkovania preočkovávajú a základná očkovacia schéma takmer všetkých obsahuje tri dávky. Výrok preto hodnotíme ako zavádzajúci. Stránka amerického Centra pre kontrolu a prevenciu chorôb (CDC) v sekcii Immunization: The Basics (Imunizácia: základy) nedávno zmenila vysvetlenie, ako funguje očkovanie . Kaliňák naznačuje, že definíciu menili preto, že súčasné vakcíny na covid poskytujú len krátkodobú ochranu na rozdiel od vakcín, ktoré sme poznali doteraz. CDC však informácie menila naopak preto, že pôvodná formulácia o imunite vyvolávala nesprávny dojem, že vakcína má byť 100-percentne účinná, čo neplatí pre žiadnu existujúcu vakcínu. Povinné očkovania na Slovensku sa tiež preočkovávajú a nedostávame ich raz za život. Očkovanie proti pneumokokom, ako aj tzv. hexavakcína (Záškrt, tetanus, čierny kašeľ, vírusová hepatitída B, invazívne hemofilové nákazy a detská obrna) majú tri základné davky odporúčané v 3., 5. a 11. mesiaci života. Preočkovanie proti záškrtu, tetanu, čiernemu kašľu a detskej obrne je povinné v 6. a 13. roku života. Záškrt a tetanus sa následne preočkováva v 30 rokoch a každých 15 rokov. O dĺžke účinnosti MMR vakcíny sa vedie v odborných kruhoch diskusia. Imunologický prehľad (. pdf , s. 18) na Slovensku z roku 2018 ukázal, že protilátky v krvi detí zaočkovaných MMR vakcínou proti mumpsu klesajú už u vekovej skupiny 5-9 rokov. V roku 2019 sa zmenil očkovací kalendár a druhá dávka vakcíny sa nedáva v 11., ale už v 6. roku života. Očkovanie proti kliešťovej encefalitíde, ktoré je dobrovoľné, pozostáva z troch základných dávok a odporúča sa preočkovanie po 3 – 5 rokoch. Očkovanie proti hepatitíde môže byť jednodávkové s booster dávkou alebo trojdávkové.

zmenila
funguje očkovanie
menila
preočkovávajú
dĺžke účinnosti
pdf
zmenil očkovací kalendár
troch základných dávok
hepatitíde


Mŕtvych na cestách je dramaticky menej (pri porovnaní s rokom 2006, pozn.).

Ministerstvo dopravy aj ministerstvo vnútra evidujú štatistiky dopravnej nehodovosti, ministerstvo vnútra disponuje s takými údajmi od roku 1966 (.pdf). V roku 2006 došlo k 62 040 dopravným, v dôsledku dopravných nehôd zomrelo 560 ľudí. V roku 2009 došlo k rapídnemu zníženiu počtu usmrtených osôb pri dopravných nehodách, v roku 2013 sme dosiahli historické minimum s počtom 223. V roku 2014 zomrelo na cestách 259 osôb, v roku 2015 o 15 viac. Výrok Kaliňáka hodnotíme ako pravdivý. Dátum zverejnenia analýzy: 04.12.2016 Naspäť Nahlásiť chybu

Ministerstvo dopravy
ministerstvo vnútra
1966


Pán premiér, pred rokom váš minister vnútra riešil zmenu zákona o obstarávaní. Pani poslankyňa Žitňanská, aj s pánom poslancom Beblavým navrhli, ako riešiť schránkové firmy. Vy ste to odmietli.

Je pravdou, že poslanec Beblavý spolu s Luciou Žitňanskou v rámci pripomienkového konania podali pripomienku, ktorá mala riešiť schránkové firmy vo verejnom obstarávaní. Pripomienka nebola prijatá. Výrok hodnotíme ako pravdivý. Béla Bugár hovorí o novele zákona o verejnom obstarávaní z januára 2013 , ktorej sa Demagog.SK v tom čase viackrát venoval ( SMER - vládne fakty . 23. apríla 2014, O5M12 , 3. februára 2013). V skrátenom pripomienkovom konaní (10 dní) podal viacero pripomienok Miroslav Beblavý spolu s Luciou Žitňanskou. Jedná z nich sa týkala aj schránkových firiem a opatreniu, ktoré malo vyradiť takéto firmy zo súťaže. "K čl. I bod 31: Návrh zákona považujem za neúčinný pri odhaľovaní vlastníckych pomerov tzv. schránkových firiem . V záujme zabezpečenia právnej istoty pri investovaní verejných prostriedkov – obstarávaní predmetu plnenia a snahe predchádzať legalizácii príjmov z trestnej činnosti, ktorej nebezpečenstvo vzniku nastáva pri obchodných vzťahoch so subjektmi s neznámou identitou, navrhujem zaviesť povinnosť obstarávateľa vykonať základnú identifikáciu uchádzača podľa zákona č. 297/2008 Z. z. o ochrane pred legalizáciou príjmov z trestnej činnosti a o ochrane pred financovaním terorizmu a o zmene a doplnení niektorých zákonov, a teda skúmať, kto je u daného subjektu konečným užívateľom výhod podľa § 9 písm. b) uvedeného zákona. Obstarávateľ bude zisťovať, kto je konečným užívateľom výhod na základe dokladov o vlastníckej štruktúre uchádzača, právach menovať alebo inak ustanoviť alebo odvolať členov jeho štatutárneho a kontrolného orgánu, a v prípade, že predloženie týchto dokladov nebude možné, čestným vyhlásením o konečnom užívateľovi výhod . Nepredloženie týchto dokladov musí mať za následok vylúčenie dodávateľa zo súťaže. Sankcionovaný by mal byť uchádzač aj v prípade, ak predloží nepravdivé vyhlásenie, a zároveň bude zaradený do zoznamu osôb na čiernej listine. Keďže je potrebné, aby stanovená povinnosť bola opodstatnená a primeraná hodnote predmetu zákazky a miere ohrozenia, navrhujem túto povinnosť vyžadovať len pri nadlimitných zákazkách, prípadne určiť iný vhodný limit. K pripomienke sa pripája aj poslankyňa Národnej rady Slovenskej republiky Lucia Žitňanská." Táto primomienka nebola zaradená do novely zákona o verejnom obstarávaní, keďže sa v celá alebo podstatná časť pripomienky nenachádza v schválenej novele z 19. marca 2013. Dátum zverejnenia analýzy: 24.11.2014 Naspäť Nahlásiť chybu

novele
januára 2013
SMER - vládne fakty
O5M12
pripomienkovom
novele


My sme vyčlenili určitú pomoc, príklad poviem jednu miliardu. Z tej jednej bolo doteraz vyčerpaných na Slovensku 8 %, ale teraz sa to veľmi zrýchlilo to čerpanie. Aby sme porovnali akože, aby niekto nepovedal, že 8 % je malo, tak Rakúšania z toho balíku pomoci vyčerpali len 2 %.

Slovensko vyčerpalo z mesačného miliardového balíka pomoci viac než 8 percent. Boris Kollár však s Rakúskom porovnáva iba nástroj Kurzarbeit (ekonomickú pomoc zamestnancom, podnikateľom a živnostníkom). Pri ňom sme mesačne vyčerpali 7,15 percent - Rakúšania 2,25 percentá z plánovaného balíka. Tvrdenie Borisa Kollára preto hodnotíme ako ešte pravdivé. Vyčlenená miliarda mesačne 29. marca 2020 vláda predstavila plán ekonomických opatrení s názvom „ Prvá pomoc ”. Chce ním zmierniť sociálne a ekonomické dôsledky pandémie koronavírusu. Plán počíta s miliardou eur ako s mesačnými výdavkami na udržanie pracovných miest. Súčasťou balíka pomoci je preplácanie väčšiny platu zamestnancom zatvorených prevádzok; príspevky podnikateľom, ktorým klesli tržby; ale aj tzv. pandemická OČR a PN-ka. Skutočnosť Inštitút sociálnej politiky uvádza , že k 28. majú úrady v rámci programu slovenskej verzie nástroja Kurzarbeit vyplatili za mesiace marec a apríl vyše 143 miliónov eur. Za marec to bolo vyše 72 miliónov eur. Okrem toho vyplatila Sociálna poisťovňa v apríli vyše 62-tisíc dávok na tzv. pandemické ošetrovné. Celkovo na ošetrovné v tomto mesiaci minula 15,4 milióna eur (marec: 3 milióny eur), ⅘ z toho tvorili výdavky na pandemickú dávku. V apríli tiež SP vyplatila 19 929 dávok na tzv. pandemické nemocenské. Celkovo v tomto mesiaci na túto podporu minula vyše 51 miliónov eur - čo je oproti minulému roku nárast o vyše 10 miliónov eur. Pandemické ošetrovné a nemocenské vyplácajú úrady mesiac spätne. Spolu s nástrojom Kurzarbeit za marec v apríli vyplatili vyše 179 miliónov eur - a teda viac než osem percent z plánovanej miliardy mesačne. Boris Kollár však s Rakúšanmi porovnáva vyplácanie nástroja Kurzarbeit. Tam Slovensko za marec a apríl vyčerpalo 143 miliónov eur - a teda cca 7,15 percent. Rakúsko Rakúšania k 22.5. vyčerpali z 12-miliardového plánovaného balíka na podporu zamestnanosti „ Corona-Kurzarbeit” 273 miliónov eur - a teda 2,25 percenta.

predstavila
plán
Prvá pomoc
je
uvádza
vyplatila
vyplatila
vyčerpali


Ja som povedal, nevstúpil som do strany, nezaložil som stranu.

Štefan Harabin novú stranu nezaložil, no z verejných zdrojov nie je možné zistiť, či je alebo nie je jej členom. Výrok preto hodnotíme ako neoveriteľný. Štefan Harabin oznámil kandidatúru v parlamentných voľbách ako „volebný líder” strany Vlasť. Kandidatúra neznamená, že politik musí byť aj členom strany. Či Harabin je členom strany Vlasť, z verejne dostupných zdrojov nie je možné zistiť. Na webe strany je len informácia, že predsedkyňou je Anna Žaťková. Zákon o sudcoch hovorí , že „ sudca nesmie byť členom žiadnej politickej strany ani politického hnutia.” Demagóg.SK požiadal Štefana Harabina o vyjadrenie - nereagoval však. Formálne Harabin stranu skutočne nezaložil. Vlasť sa pôvodne volala DNES, prvýkrát bola zaregistrovaná v júni 2011. Meno sa neskôr viackrát menilo. Pred poslednou zmenou sa strana volala SOĽ. V registri politických strán a hnutí Harabin medzi štatutármi nefiguruje.

oznámil webe hovorí pôvodne registri


Zásadne nesúhlasím s týmto, pretože, keď hovorila strana Smer o tom, že nie sú peniazmi kryté, my sme vždycky hovorili a vždy som hovoril o tom, že peniaze sú v systéme.

Výrok hodnotíme ako zavádzanie, lebo vo vyhláseniach exministra Ivana Uhliarika nie je jasné či peniaze potrebné na platy v zdravotníctve sú kryté, alebo sú v sytéme. Ak jeho výroky z viacerých médií porovnáme, môžeme konštatovať, že hovorí, že peniaze na platy sú v sytéme a teda kryté očakavánými príjmami. Ivan Uhliarik v relácii TA3 Téma dňa 26.marca 2012 povedal : "Viete, teraz sme počuli v reportáži, že pán prezident asociácie nemocníc hovoril o tom, že potrebujeme 150 miliónov. No ja neviem, odkiaľ tie čísla prechádzajú, ale prepočty z Národného centra zdravotníckych informácií sú a sú to aj doložke ku jednotlivým zákonom, či už platoch sestier ale lekárov, že celkovo na platy je potrebné zhruba sto miliónov eur. Tých sto miliónov eur, je - takto narýchlo, pokryté zhruba tretinou práve z referencovania, tretinou zhruba z lepšieho výberu poistného a zvyšok z vyššej platby za ekonomicky aktívnych poistencov v štátnom rozpočte, prípadne v tejto rezerve." Denník SME píše , že ak sa na platy lekárov a sestier použije rezerva 50 miliónov eur, ktorá je v štátnom rozpočte, mohli by poisťovne pokryť časť ich zvýšenia. Nedostatok peňazí by sa dal vyriešiť aj zrušením zákonov, ktoré ich určujú. Pred voľbami za ne hlasovali všetky strany. "Minister Ivan Uhliarik (KDH) trvá na tom, že peňazí je dosť, hoci odhad úspor z liekovej reformy znížil takmer o polovicu na 41 miliónov eur. „Treba rozpustiť rezervu,“ hovorí poslanec Viliam Novotný (SDKÚ). Potom je nutné hľadať peniaze v systéme a to aj rušením nemocníc či ambulancií, tvrdí."

povedal píše


Maďarská ústava, kde v článku D...ale je tam jasný odsek, ktorý hovorí, že bude podporovať uplatnenie kolektívnych práv a vytvorenie kolektívnych samospráv v zahraničí, to znamená aj na Slovensku,

Zmienku o kolektívnych právach a ani o kolektívnych samosprávach sme v článku D nenašli. Ten vraví: "Maďarsko sledujúc myšlienku jednotného maďarského národa nesie zodpovednosť za osud zahraničných Maďarov, napomáha udržaniu a rozvoju ich spoločenstiev, podporuje ich úsilie smerujúce k udržaniu ich maďarskosti, podporuje spoluprácu medzi sebou a s Maďarskom." ("Magyarország az egységes magyar nemzet eszméjétől vezérelve felelősséget visel a határain kívül élő magyarok sorsáért, elősegíti közösségeik fennmaradását és fejlődését, támogatja magyarságuk megőrzésére irányuló törekvéseiket, előmozdítja együttműködésüket egymással és Magyarországgal.")


...oni (učitelia/ Slovenská komora učiteľov, pozn.) len žiadajú to, čo im aj minister Čaplovič ešte sľuboval, keď bol teda ministrom tejto vlády a podpredsedom strany Smer.

Bývalý minister školstva Dušan Čaplovič v roku 2013 sľuboval, že do roku 2016 sa zvýšia platy učiteľov na 1,2-násobok priemernej mzdy v národnom hospodárstve. Navýšenie platov na takúto úroveň požaduje aj Slovenská komora učiteľov. Výrok preto hodnotíme ako pravdivý. Slovenská komora učiteľov požaduje zvýšenie tarifných platov všetkých pedagogických a odborných zamestnancov v regionálnom školstve od 1. januára 2016 o 140 eur mesačne. Podľa riaditeľa Slovenskej komory učiteľov pre Bratislavský kraj Branislava Kočana by toto zvýšenie malo dorovnať platy učiteľov na 1,2-násobok priemernej mzdy v národnom hospodárstve, ktorá v 2. štvrťroku 2015 dosiahla 877 eur. Bývalý minister školstva Dušan Čaplovič a zároveň od roku 2001 až do súčasnosti podpredseda strany Smer-SD sa zaviazal , že do roku 2016 sa zvýšia platy učiteľov na 1,2-násobok priemerného platu v národnom hospodárstve. Tento záväzok sa nachádza aj v správe o stave školstva z roku 2013 (s.5, . pdf ). Podľa Pravda.sk : "Minister školstva Dušan Čaplovič (Smer) hovorí, že zvýšenie platov na 1,2-násobok priemerného platu v národnom hospodárstve do roku 2016 vidí reálne. Učitelia by sa zvýšenia platov mohli dočkať v roku 2014, šéf rezortu ich totiž chce zvyšovať etapovito."

požaduje Podľa dosiahla roku súčasnosti zaviazal zvýšia pdf Pravda.sk


Deklaráciu zodpovednosti za Slovensko - Odmietli opäť raz podpísať. Deklarácia je úplne nevinná, hovorí, že ak bude možný vznik pravicovej vlády, tak potom nepôjdeme s Ficom.

Deklaráciu zodpovednosti za Slovensko iniciovala SaS už v októbri 2015, jej text obsahuje záväzok nevstúpiť do vlády so stranou SMER-SD. V tom čase ju ostatné politické strany nepodpísali, SaS k jej podpisu znovu vyzvala pred voľbami na konci februára 2016. Aj v tomto prípade ju politické strany KDH, Most-Híd, #Sieť nepodpísali. Výrok hodnotíme ako pravdivý.

Deklaráciu zodpovednosti za Slovensko
TASR
TASR
TASR
Richard Sulík
KDH
Most-Híd
Radoslav Procházka
TASR
KDH
Most-Híd
Sieť
TASR


72 % pracovných miest na Slovensku vytvárajú malé podniky do 50 zamestnancov.

Podobný výrok sme overovali už v minulosti ( O 5 minút 12 , 7. októbra 2012). Podobne ako vtedy, ani teraz neuvádza Ľ. Kaník správne čísla. Výrok hodnotíme ako nepravdivý. Podľa údajov z agentúry pre rozvoj malého a stredného podnikania (NADSME), ktoré boli uverejnené v Správe o stave malého a stredného podnikania v Slovenskej republike v roku 2011(.pdf, s.56) mikro podniky a malé podniky v roku 2011 tvorili 56,7 % podiel na zamestnanosti v podnikovej ekonomike a 21,3 % podiel na celkovej zamestnanosti v hospodárstve SR . Rozdelenie podnikov: Mikro podniky - 0-9 zamestnancov, Malé podniky -10-49 zamestnancov, Stredné podniky - 50-249 zamestnancov, Veľké podniky -250-viac zamestnancov. Ľ. Kaníkom uvedené číslo by sedelo len v prípade, ak by sme k mikro podnikom a malým podnikom započítali aj stredné podniky. Ako sa uvádza v správe NADSME (s. 57) Mikro podniky tvorili 39,6 %, malé podniky 17,1 % a stredné podniky 15,6 % podiel na zamestnanosti v podnikovej ekonomike. Spolu mikro, malé a stredné podniky tvorili 72,2% podiel na zamestnanosti v podnikovej ekonomike a 59,6 % podiel na celkovej zamestnanosti v hospodárstve SR. Ak vychádzame z údajov Štatistického úradu SR bol v roku 2011 (najnovšie kompletné dáta) počet osôb zamestnaných v mikro a malých podnikoch (tzn. do 50 zamestnancov) 508 496 , čo oproti celkovému počtu zamestnancov v SR 2 192 549 predstavuje 23,19% . podniky počet zamestnancov (0-9 zamestnancov) 154 030 (10-19 zamestnancov) 154 025 (20-49 zamestnancov) 200 441 (50-249 zamestnancov) 391 945 (250-499 zamestnancov) 140 185 (500-999 zamestnancov) 138 379 (1000- a viac zamestnancov) 363 545 Živnostníci 650 000 Spolu 2 192 549 Dátum zverejnenia analýzy: 12.11.2012 Naspäť Nahlásiť chybu

O 5 minút 12
Správe
Štatistického úradu SR


Pritom od apríla minulého roku nám poklesli daňové príjmy o vyše 700 miliónov eur.

Podobný výrok sme overovali v relácií O 5 minút 12 (16. december 2012):

O 5 minút 12
Prognóza december


Pri pani Bubeníkovej ja som na vláde poskytol informácie, ktoré z veľkej časti zdôrazňovali, zvýrazňovali, potvrdzovali podozrenia vôči jej osobe, prepojenie rôznych firiem, rôzne zvláštne finančné toky.

Nie je známe aké konkrétne informácie poskytol D. Lipšic vláde. Podľa informácií denníka Hospodárske noviny (12. januára 2012) malo Bubeníkovú usvedčiť prepojenie jej manžela R. Bubeníka na firmu Elementa.

Hospodárske noviny
odporučil
povedal
potvrdil


Pani ministerka, povedali ste, že 81% respondentov z toho prieskumu, ktorý ste vlastne spomínali, naozaj je za výber viacerých zdravotných poisťovní. V podstate spochybňujete alebo hovoríte o tom, že tá vec alebo tie otázky boli sugestívne a že skutočne mohli by byť položené aj inak.

Podľa prieskumu (.pdf), ktorý realizovala spoločnosť TNS v čase od 14. - 25. septembra na reprezentatívnej vzorke 1000 respondentov, je pravda, že 81% opýtaných si želá zachovať možnosť voľby zdravotnej poisťovne. Možnosť "určite áno" pritom označilo 57 % respondentov a možnosť "skôr áno 24 % respondentov.

prieskumu vyjadrila


Keď sme chceli aspoň tú pomoc urobiť, čo sme mohli alebo čo sme urobili, tak sme museli na to získať peniaze, ale vy ste nám v kase nechali 1,3 miliardy mínus. Nie, že vyrovnaný rozpočet, 1,3 miliardy nám tam chýba.

Bývalá koalícia Smer, Most a SNS schválila rozpočet na rok 2020 s predpokladaným schodkom 0,49 percent HDP. Rada pre rozpočtovú zodpovednosť však začiatkom roka upozornila, že očakáva schodok až vo výške 1,79 percenta HDP. Rozdiel vyčíslila na 1,3 miliardy eur. V tejto sume pritom ešte neboli započítané výdavky na tzv. 13. dôchodky. Pellegriniho vláda plánovala mať vyrovnaný rozpočet už v roku 2019. Tvrdenie Borisa Kollára hodnotíme ako pravdivé.

vyčíslila plánovala


Z mimoriadneho summitu eurozóny z 21.7. tohto roku je záväzok, že to bude 109 mld. ? (pre Grécko, pozn.). Teraz sa lídri dohodli, že to bude 130 mld. ?. Tých 21 mld. navýšených je treba podeliť medzi krajiny. Tomu sme sa vyhli.

Program finančnej záchrany pre Grécko bol na nočnom summite navýšený z pôvodných 109 miliárd eur na 130. Zaprotokolovaná výnimka Slovenska znamená to, že na pomoci Grécku sa budeme podieľať len do výšky pôvodných 109 miliárd eur. Zároveň však náš podiel 1,06 percenta na zvyšnej sume budeme uhrádzať cez pôžičku alebo program pomoci inej krajine , uviedol to pre SME slovenský zástupca vo vale Martin Bruncko. Z uvedeného vyplýva, že naše záruky voči Grécku sa nebudú navyšovať, avšak "ušetrenú" sumu poskytneme v rámci pomoci iným krajinám.

SME


Kolaps systému by mohol nastať, keby nastal kolaps Všeobecnej zdravotnej poisťovne. A túto sme odovzdali v zisku a pani ministerka viete, že v roku 2011 bol zisk 5,7 milióna.

Výrok hodnotíme ako pravdivý, na základe správy agentúry SITA z apríla 2012. Podľa SITA, Všeobecná zdravotná poisťovňa (VšZP) vykázala hospodársky výsledok VšZP za rok 2011 5.7 mil. eur . Kedy by mohol nastať kolaps systému nehodnotíme.

správy


130 miliárd korún nás to stálo (reštrukturalizácia bankového sektora počas Dzurindovej vlády).

Na začiatku prvej vlády Mikuláša Dzurindu zvolenej v roku 1998, ktorej koaličnou stranou bola aj SMK pod vedením Bélu Bugára, došlo k prijatiu programu reštrukturalizácie a privatizácie bankového sektora na Slovensku. Cieľom reforiem bola zmena zlej situácie v bankovom sektore a snaha o ozdravenie bánk. Podľa internetových zdrojov dosiahli celkové fiškálne náklady 123,9 mld. Sk, čím hodnotíme výrok s uznaním prijateľnej odchýlky ako pravdivý.

Po roku 1993 nastal prudký rozvoj bankového sektora na Slovensku, pričom rástol počet bánk, ich pobočiek a zamestnancov. Zároveň bola však ekonomika výrazne prepojená s politikou, pričom pod vplyvom vtedajšej koalície často dochádzalo k poskytovaniu úverov podľa straníckych a politických kritérií. Bankový sektor bol preto v tomto období charakteristický malými a strednými bankami, zväčša vlastnenými zahraničnými subjektmi, a veľkými štátnymi bankami, kumulujúcimi nedobytné úvery poskytované najmä na politické objednávky. Odhad ceny za škody, ktoré v tomto období bankovníctvu priniesla politika predstavuje približne 105 mld. Sk, čo je objem nesplatených úverov, ktorých dlžníci sú v úpadku alebo už neexistujú.

Zmenu zlej situácie v bankovom sektore a snahu o ozdravenie bánk priniesla nová vláda Mikuláša Dzurindu, ktorá predstavila program reforiem s cieľom stabilizácie a reštrukturalizácie bankového sektora, pozostávajúceho z viacerých častí. V prípade bánk to bola reštrukturalizácia a privatizácia troch najväčších štátnych bánk, teda SLSP, VÚB a IRB.

Podľa koncepcie prijatej na jar 1999 sa príprava procesu privatizácie mala začať v júni a do konca roka 2000 mal byť proces ukončený. Vytvorený bol systém získavania prostriedkov z nedobytných úverov, ktorý sa opieral o presun nevýkonných úverov do portfólia špecializovaných štátnych inštitúcií. V prvej vlne z decembra 1999 a v druhej vlne z júna 2000 boli presunutú úvery celkovo za 108,3 mld. Sk, z čoho 3,3 mld. Sk predstavovala provízia. Celkové fiškálne náklady dosiahli 123,9 mld. Sk.

internetových zdrojov
bankovníctvu
Zmenu
Vytvorený bol systém
fiškálne náklady


Medzi ďalšie priority vlády bude patriť zjednodušenie pravidiel a skrátenie stavebného konania, zabezpečenie zvýšenej ochrany spotrebiteľov pri bytovej výstavbe...

Pravidlá stavebného konania a ochrana spotrebiteľov pri bytovej výstavbe patria do zákona 50/ 1976 Zb. o územnom plánovaní a stavebnom poriadku (stavebný zákon). Od schválenia programových vyhlásení vlády sa o stavebnom zákone rokovalo celkovo tri krát. Ani jedno z rokovaní sa netýkalo zjednodušenia pravidiel a skrátenia stavebného konania, sľub teda hodnotíme ako nesplnený.

Denník SME v apríli informoval , že prijatie nového stavebného zákona bude jednou z priorít vlády, pričom najväčším problémom je otázka čiernych stavieb. Túto problematiku je podľa návrhu vládneho programu potrebné vnímať ako následok komplikovaného a zdĺhavého stavebného konania, vláda preto zabezpečí zjednodušenie stavebného konania. SME ďalej informovalo, že zámerom vlády je reforma zákona, zatiaľ čo podľa prezidenta Stavebnej komory SR a Slovenskej asociácie stavebných dozorov a odborne spôsobilých osôb uskutočňujúcich stavby (SASDARS) Ivana Pauera vláda potrebuje vytvoriť nový stavebný zákon.

Na stránkach komory v decembri 2016 uviedli, že Stavebná komora SR zaslala Ministerstvu dopravy, výstavby a regionálneho rozvoja Slovenskej republiky (MDVRR SR) návrh na vyhlášku o vybraných činnostiach vo výstavbe. Zdôvodňujú to tým, že stavebný zákon bol od jeho vytvorenia v roku 1976 zmenený 38 krát čo vedie k poklesu požiadaviek na kvalitu a odbornosť uskutočňovania stavieb. 28. januára informovala SASDARS na stránkach, že obdržali odpoveď z ministerstva dopravy, ale že žiadny návrh neposlali.

O konkrétnom zákone sa v parlamente za uplynulý rok jednalo tri krát. 27. mája 2016 predložili poslanci Bors Kollár, Milan Krajniak, Peter Pčolinský, Adriana Pčolinská a Petra Krištúfková návrh na zmenu zákona 50/ 1976 Zb., ktorý pojednával o stavebných povoleniach a nepovolených stavbách. Cieľom navrhnutej novely bolo zamedzenie rozširovania výstavby čiernych stavieb a objektov na cudzích pozemkoch. Zákon nebol schválený a rokovanie o ňom bolo zastavené. V auguste 2016 skupina poslancov (A. Zemanová, J. Kiššová, M. Laurenčík, M. Ivan, R. Kaščáková, V. Sloboda) predložila zákon o reklamných stavbách. Navrhovaná úprava by umožnila obciam regulovať umiestňovanie reklamných stavieb a vymedzenie časti území, v ktorých by bolo umiestňovanie reklamných stavieb zakázané. Ani tento návrh nebol schválený a rokovanie bolo zastavené. 13. januára tohto roku bolo znova predložený návrh zmeny zákona tentoraz poslancami Beblavým a Macháčkovou, ktorý hovorí o vypustení označení “ samosprávny kraj ”. Cieľom predkladaného návrhu je umožniť úplné zrušenie vyšších územných celkov ku dňu 31.12.2017, a to tak, aby nebola stanovená náhrada vyšších územných celkov, ale prenos ich súčasných kompetencií na štát, obce a mestá. Národná rada schválila návrh poslancov, návrh bol posunutý na prerokovanie a bude predložený v druhom čítaní 17. marca.

50/ 1976 Zb.
Denník SME v apríli informoval
Na stránkach komory v decembri 2016
28. januára informovala SASDARS
27. mája 2016
V auguste 2016
13. januára


A aby som to trošku zjednodušil, poviem, že migranti majú často také mapy. A majú všade napísané, že čo tá krajina znamená. Tak Nemecko pre nich znamená dobré sociálne dávky, bývanie, práca, sloboda... A na Slovensku majú napísané, že pozor, keď prekročíme nelegálne hranice, budeme zadržaní a budeme vrátení preč.

Podobný výrok už Demagog.SK overoval v relácií O päť minút 12 zo dňa 8. novembra 2015 minister vnútra poznamenal, že polícia našla u migrantov vyrobené mapy so stručnou charakteristikou jednotlivých krajín. Slovensko malo byť podľa neho označené slovom "jail", Maďarsko slovom "walls". Pri overovaní výroku Kaliňáka sa nám nepodarili nájsť zdroje, ktoré by podporovali pravdivosť jeho tvrdenia. Médiá naďalej neinformujú o mapách, o akých hovoril premiér. Nenašli sme (slovenské ani cudzojazyčné) zdroje, ktoré by o zhabaní takýchto máp informovali. Jediná zmienka pochádza z Hosdpodárskych novín , ale v tomto prípade išlo o citáciu toho, čo odznelo v už spomenutej relácii. Preto sme výrok premiéra označili ako neoveriteľný.

O päť minút 12
Hosdpodárskych novín


Whatever kind of illegal crossing of a border is a crime.

Ilegal crossing according to the Hungarian law ( 2012:2.tc, 158. 204 § ) it’s an offence (szabálysértés), not a crime (Bűnycselekmény).

158. Tiltott határátlépés, útiokmánnyal kapcsolatos szabálysértés

204. § (1) Aki Magyarország államhatárát engedély nélkül vagy meg nem engedett módon lépi át, vagy ezt megkísérli, szabálysértést követ el.

(2) Aki az útiokmánnyal kapcsolatos jogszabályi rendelkezéseket megszegi, szabálysértést követ el.

(3) Az (1) és (2) bekezdésben meghatározott szabálysértés miatt az eljárás a rendőrség hatáskörébe tartozik.

158 crossed the border illegally violation of the travel document

§ 204 (1) Whoever without authorization or it unlawfully crosses the state border of Hungary, or attempts to do so commits an offense .

(2) Any person who violates the provisions of law relating to the travel document commits an offense.

(3) For offenses specified in paragraphs (1) and (2) the procedure falls within the competence of the police.

2012:2.tc, 158. 204 §


Okrem toho sme priniesli novú modernú diagnostiku, o 60 %lepšia liečba onkologických ochorení.

Tomáš Drucker bol ministrom zdravotníctva od marca 2016 do marca 2018. Keď šéfoval rezortu, ministerstvo centrálne obstaralo novú diagnostickú techniku pre nemocnice - 13 CT prístrojov. Podľa údajov poisťovne Union znižuje kvalitný skríning úmrtnosť rakovinových ochorení od 30 do 60 percent. Tvrdenie Tomáša Druckera preto hodnotíme ako ešte pravdivé.

bol CT znižuje


Máme tu v SPP distribúcii, štátneho tajomníka, ktorý je predsedom dozornej rady.

Predsedom dozornej rady, ktorej úlohou je dozorná a kontrolná úloha spoločnosti SPP - distribúcia je Rastislav Chovanec , ktorý je súčasne aj štátnym tajomníkom Ministerstva hospodárstva SR. Výrok Karola Galeka, tak hodnotíme ako pravdivý.

SPP Chovanec SPP už Pozíciu 575/2001 Ferencz


My v súčasnosti máme 17 priamo riadených organizácií (Ministerstvom školstva, pozn.).

V súčasnosti skutočne pod Ministerstvo školstva, vedy, výskumu a športu SR spadá 17 rezortných organizácií. Preto výrok Branislava Gröhlinga hodnotíme ako pravdivý.

Príspevkové organizácie sú na rozpočet zriaďovateľa zapojené príspevkom, pričom menej ako 50 % jej nákladov je pokrytých tržbami ( .pdf , s.1). Na MŠVVaŠ SR pôsobí 6 takýchto organizácii:

Rozpočtové .pdf Príspevkové .pdf


...napríklad výbor pre nezlučiteľnosť funkcií, ktorý som rok a trištvrte viedol ja, lebo ste ma tam zvolili aj vy v rámci parlamentných dohôd, kedykoľvek sa vyšetrovanie malo týkať nejakého podstatného Smeráka, tak ste ho automaticky zablokovali svojou väčšinou vo výbore. Poviem príklad, pán Jahnátek. Pán Jahnátek nielenže zamestnal synovca, neter na ministerstve, nielenže sa k tomu priznal, že v tom mal aj osobne úlohu, nielenže zamestnal iks ďalších Komjatičanov na ministerstve, všetko tak, že ich najprv priamo zobral a potom jediní oni sa zúčastnili na akože vnútornom výberovom konaní.

Ja pravdou, že za predsedníctva Miroslava Beblavého vo Výbore pre nezlučiteľnosť funkcií mali väčšinu členovia a zároveň predstavitelia strany SMER-SD, ktorí zablokovali niekoľko sporných prípadov týkajúcich sa predstaviteľov SMER-SD. V prípade Jahnátka však došlo k schváleniu prešetrenia jeho majetkového priznania výborom, udelenie pokuty už bolo odmietnuté. Nie je preto úplne korektné tvrdiť, že vždy bolo automaticky zastavené vyšetrovanie popredného predstaviteľa SMER-SD. Výrok preto hodnotíme ako zavádzajúci. V roku 2013 zverejnil denník SME informáciu, že minister pôdohospodárstva Ľubomír Jahnátek (SMER-SD) vnútornými konkurzmi s jedným uchádzačom dostal do vedúcich funkcií ministerstva šesť svojich príbuzných, rodákov z Komjatíc a ich príbuzných. Podľa tejto správy sa neskôr minister Jahnátek priznal priamo predsedovi výboru Beblavému, že svojim krstným synom vybavil brigádu na ministerstve a synovcovi odporučil, aby sa prihlásil na funkciu. Predseda výboru, preto na základe porušenia zákona o konflikte záujmov, podľa ktorého "verejný funkcionár nesmie funkciu využívať na získavanie výhod vo svoj prospech, v prospech jemu blízkych osôb ani iných fyzických osôb alebo právnických osôb“ žiadal Jahnátka, aby danú situáciu vysvetlil výboru. Dňa 23. októbra 2013 však výbor rozhodol, že sa nebude zaoberať sporným zamestnávaním známych a rodinných príslušníkov ministra Jahnátka. Poslanci vládneho Smeru-SD totiž nepodporili začatie konania v tejto veci. Za uznesenie hlasovala len opozícia. Podpredseda výboru Otto Brixi (Smer-SD) v diskusii k návrhu na začatie konania voči Jahnátkovi uviedol, že dnes je systém nastavený tak, že ministerstvo konalo v súlade s internými predpismi. Rovnaká správa však ďalej uvádza, že voči ministrovi Jahnátkovi bolo začaté konanie z dôvodu nesúladu v jeho majetkovom priznaní, kde zabudol uviesť vlastníctvo pôdy. Túto situáciu nazval bývalý minister hospodárstva Simon ako "smiešnu". Výbor nakoniec jednanie voči Jahnátkovi v tejto veci stopol. Toto jednanie považoval za scestné aj opozičný poslanec Peter Osuský a poslankyňa za KDH Gibalová ho označila za málo dôležité. Nedá sa však povedať, že by konanie voči Jahnátkovi bolo zablokované, keďže výbor jednoznačne vyšetroval skutočnosti. SITA , 21. novembra 2013: " Parlamentný výbor pre nezlučiteľnosť funkcií dnes odsúhlasil, že o túto informáciu úrad požiada. Tento výbor začal proti Jahnátkovi konanie 22. októbra za to, že v majetkovom priznaní neuviedol istú časť majetku." SITA , 4. februára 2014: " Parlamentný výbor pre nezlučiteľnosť funkcií stopol konanie voči ministrovi pôdohospodárstva Ľubomírovi Jahnátkovi, ktorý národnej rade predložil neúplné majetkové priznanie. .. .Zákonodarcovia strany Roberta Fica preto zamietli návrh poslanca Mosta-Híd Zsolta Simona, aby Jahnátkovi výbor za neúplné majetkové priznanie udelil štandardnú pokutu vo výške trojnásobku platu ." Okrem ministra Jahnátka sa poslanci na výbore zaoberali napríklad aj ďalšou poslankyňou strany SMER-SD Janou Vaľovou, v súvislosti s taktiež údajným konfliktom záujmov , v rámci ktorého mala počas výkonu mandátu poslankyne aj podnikať. Výbor však nakoniec konanie nezačal. Dňa 4. apríla 2012 plénum NR SR rešpektovalo politické dohody a do funkcie predsedu výboru pre nezlučiteľnosť funkcií bol zvolený M. Beblavý, v tom čase ešte za stranu SDKÚ-DS. (Beblavý sa vzdal tejto funkcie po tom, čo vystúpil z tejto strany). Výbor pre nezlučiteľnosť funkcií tvorilo v tomto období dohromady 14 poslancov spolu s predsedom výboru, z ktorých osem poslancov patrilo medzi predstaviteľov SMERU- SD: Otto Brixi (podpredseda výboru), Peter Fitz, Milan Géci, Pavol Goga, Iveta Lišková, Oľga Nachtmanová, Róbert Puci a Viera Šedivcová. Dátum zverejnenia analýzy: 01.12.2014 Naspäť Nahlásiť chybu

SME
23. októbra 2013
vyšetroval
SITA
SITA
konfliktom záujmov
4. apríla 2012
Výbor pre nezlučiteľnosť funkcií
osem poslancov


Ja som iba zopakoval, že žiadna vláda v novodobej histórii Slovenskej republiky nemusela čeliť takým výzvam, ako bola plynová kríza v januári v roku 2009, kedy nám to takisto spôsobili v kombinácii s hospodárskou krízou obrovské ťažkosti a problem…

Slovensko pred tým nezažilo podobnú plynovú krízu.


Ste hovorili teda, že Robert Fico prijal nevykonateľný zákon o preukazovaní pôvodu majetku. Vy ste následne po Robertovi Ficovi, skoro dva roky bol ministrom vnútra a nezaregistroval som jedinú iniciatívu z vašej strany, že by ste povedali, že tuto je problém, aby ste presadili nejakú zmenu.

V auguste 2011 počas vlády Ivety Radičovej, bola pripúšťaná možnosť novelizácie zákona o pôvode majetku. Na žiadnej z 29. schôdzí počas vlády I. Radičovej nebola novela zákona o preukazovaní pôvodu majetku predložená. Taktiež ani podľa portálu právnych predpisov, nebola počas vlády I. Radičovej predložená Ministerstvom vnútra alebo Ministerstvom spravodlivosti novela zákona o pôvode majetku na medzirezortné pripomienkové konanie. V období pôsobenia D. Lipšica ako ministra vnútra ( od júla 2010 do apríla 2012 ), žiadna konkrétna novela zákona a pôvode majetku nebola podaná. Zo strany poslanca Lipšica bol, vládny zákon o preukazovaní pôvodu majetku kritizovaný a označovaný za bezzubý, už v čase jeho schválenia. V marci 2010, v čase prijatia zákona o preukazovaní pôvodu majetku, predložil Daniel Lipšic pozmeňujúci návrh k tejto novele zákona. Ani jeden bod pozmeňujúceho návrhu nebol schválený. Vládny návrh zákona o preukazovaní pôvodu majetku bol schválený 4. marca 2010 a nadobudol účinnosť 1. januára 2011. Dátum zverejnenia analýzy: 11.03.2013 Naspäť Nahlásiť chybu

možnosť
schôdzí
portálu
od júla 2010 do apríla 2012
kritizovaný
zákona
schválený


Sme sa rozhodli vyčleniť 10 alebo 11 miliónov eur, ktoré na konci roka vyplatíme v podobe zvýšeného vianočného príspevku, aby sme aspoň čiastočne nahradili to, že nedochádza k zvyšovaniu dôchodkov, lebo nie je naštartovaný kvôli inflácii valorizačný mechanizmus.

R. Fico hovorí, že rozhodnutie o zvýšení vianočných dôchodkov na rok 2014, ktoré prijal SMER-SD na sneme 28. júna 2014 má za úlohu kompenzovať nedostatočnú valorizáciu dôchodkov. To, koľko zdrojov bude skutočne vyčlenených na vianočné dôchodky nehodnotíme. Dôchodky na rok 2014 boli valorizované už v januári 2014 a premietla sa do nich inflácia z 1. polroka 2013 , ktorá nebola nulová. Je však pravdou, že valorizačný mechanizmus bude nulovou infláciou dnes resp. za 1. polrok 2014 ovplyvnený, keďže má vo výpočte váhu až 70%. Nulová inflácia tak valorizáciu dôchodkov na budúci rok výrazne ovplyvní a bude záležať od vývoja priemernej mesačnej mzdy, ktorá má vo výpočte na rok 2015 váhu 30%.

rozhodnutie

upozorňuje

pdf


...ja len chcem pripomenúť ešte raz, že tá nemocnica bola postavená za 50 miliónov eur. Myslím, že 25 miliónov boli stavebné práce, 25 miliónov bol nákup. 14 dní mali k dispozícii médiá všetky informácie o nákupe zariadení a nikto vtedy nič nepovedal. Takže ja to len beriem ako čistú politickú hru.

Sumy, ktoré Fico spomínal sú pravdepodobne bez DPH avšak pri sumách na výstavbu a na nákup zariadení dochádza k rozdielom oproti skutočnosti. Z verejne dostupných zdrojov sme nedokázali overiť dobu zverejnenia 14 dní avšak to, že médiá v období realizácie tendra o žiadnych podozreniach neinformovali je faktom. Na základe spomínaných informácií výrok hodnotíme ako neoveriteľný. Nemocnica svätého Michala bola otvorená 3. novembra 2015 a suma za jej výstavba za vyšplhala na 50 miliónov eur bez DPH. Táto suma sa skladala z dvoch častí. Prvú časť tvorili náklady na stavebné práce a ich rozpočet bol na úrovni 29 miliónov eur bez DPH ( .pdf - str. 7), tento rozpočet nebol prekročený. Druhú časť tvorili náklady na nákup (str. 2), presnejšie "dodávku komplexného vybavenia", v sume 23 miliónov s DPH. Výstavbu nemocnice zabezpečila spoločnosť ZIPP s.r.o. a dodávku vybavenia zabezpečila spoločnosť E-BA tpz, s.r.o., ktorá celkovú zákazku vyhrala prostredníctvom elektronickej aukcie s najlacnejšou ponukou z troch firiem. Pri analýze vybraných štyroch mediálnych portálov konkrétne išlo o etrend.sk , sme.sk , pravda.sk a aktuality.sk sme vložili do vyhľadávača článkov kľúčové slová "nemocnica sv michala" no žiadny článok, ktorý by uporozňoval na predražené nákupy alebo kriticky hodnotil tender na dodávku komplexného vybavenia v období jeho uskutočnenia teda v polovici februára 2015 sme nenašli. Dátum zverejnenia analýzy: 28.11.2016 Naspäť Nahlásiť chybu

.pdf

nákup

etrend.sk

sme.sk

pravda.sk

aktuality.sk


Ale nemôžme rezignovať na pozíciu, že dnes viac ako 40 000 ľudí je evidovaných na úradoch práce dlhšie ako 6 rokov.

Ústredie práce, sociálnych vecí a rodiny uvádza vo svojich štatistikách zo septembra 2013 (tabuľka č. 21) ako najdlhšiu dobu evidencie nezamestnaných údaj nad 48 mesiacov , teda nad štyri roky. Podľa tejto štatistiky je na úrade aktuálne evidovaných 71 052 nezamestnaných, ktorých čas evidencie presiahol dobu 48 mesiacov. Nevieme preto určiť, odkiaľ zobral minister Richter svoj údaj a výrok teda hodnotíme ako neoveriteľný.

štatistikách zo septembra 2013


Viete, o novele legislatíva do EP, kedy ešte v 2014 môžme kandidovať ako strany jednotlivých krajín, ale potom to bude vlastne tak, že napríklad budete musieť byť zlúčení v európskej politickej strane ako 5 strán z jednotlivých krajín a tu je nutná spolupráca na to sa spojiť aj stmeliť.

Výrok hodnotíme ako nepravdivý, pretože v súčastnosti takáto legislatívna zmena nie je zavedená.

Je pravdou, že od roku 2004 sa v Európskom parlamente (ďalej len EP) združujú politické strany (EPS) alebo Európske politické nadácie (EPN), čím získali právne postavenie na základe práva EÚ. V súčasnosti participuje na európskom vývoji päť takýchto strán.

"Vo voľbách by nemalo ísť o individuálne kandidátky členských strán európskej strany ale o jednu spoločnú kandidátku, z ktorej by vybrali voliči v celej Európe. Zatiaľ sa v rovine návrhu v tých najodvážnejších verziách ako reformovať európske voľby hovorí, že by to mala byť aspoň časť volených poslancov, ktorí budú vyberaní týmto spôsobom. To by samozrejme vyžadovalo, aby sa voľby rozhodovali na európskych témach, čo sa zatiaľ takmer vôbec nedeje." citujeme jedno z oficiálnych stanovísk EP, o ktorých informoval portál EurActiv.sk.

O myšlienke združovania sa do spoločných kandidátok vo voľbách do EP sa síce uvažovalo, ale spomínaná legislatívna zmena sa do dnešného dňa neudiala.

participuje informoval


...pán Raši, ktorého sme tu spomínali, na rómskom sídlisku Luník IX. získal 91% hlasov.

Poslanec Národnej rady Milan Krajniak vo svojom výroku uviedol pravdivé čísla. Kandidát na župana v Košickom samosprávnom kraji Richard Raši získal vo volebnom obvode č.2 Košice - Luník IX 163 hlasov, čo predstavuje 91,06 % hlasov. Jeho protikandidát Jaroslav Trnka získal v tomto obvode len 2 hlasy čo predstavuje 1,11 % hlasov. Výrok preto hodnotíme ako pravdivý.


Od štátu sem dostali (údržba ciest, pozn.) na rok 2004 17 miliónov SK.

P. Chudík hovorí, že PSK mal dostať od štátu 17 miliónov SK na údržbu a opravu ciest. Malo ísť pravdepodobne o dodatočné peniaze. Nezistili sme podrobnosti o tejto dotácii. V rozpočte na rok 2004 ani v záverečnom účte nie sú tieto zdroje identifikované. Výrok hodnotíme ako neoveriteľný. Podľa rozpočtu na rok 2004 bola cestná doprava financovaná nasledovne (s. 15): "Tento rozpočet bol v priebehu roka upravovaný predovšetkým v súvislosti s prechodom kompetencií v oblasti správy a údržby ciest II. a III. triedy, ktoré dňom 1.1. 2004 prešli do pôsobnosti PSK Listom MF SR č. 190/2004-KM zo dňa 28.1. 2004 bol stanovený limit na bežné výdavky pre správu a údržbu ciest PSK v zmysle delimitácie (prevodu majetku štátu na kraje, pozn.) v objeme 383 701 tis. SK (12,7 mil. eur, pozn.), z toho účelové finančné prostriedky vo výške 225 960 tis. SK (7,5 mil eur) , ktoré boli určené na údržbu a opravu ciest. Po ďalších úpravách, vyplývajúcich z dodatkov č.1 a č.2 k delimitačným protokolom ako aj z účelovej dotácie štátu pre jednotlivých dopravcov, rozpočet pre cestnú dopravu k 31.12. 2004 dosiahol objem 671 388 tis. SK, z toho pre správu a údržbu ciest PSK 437 672 tis. SK." Záverečný účet (.pdf, s. 11 a 15) za rok 2004 uvádza rovnaké sumy ako rozpočet na rok 2004: Podobu čiastku uvádza aj analýza DOPRAVNÁ OBSLUŽNOSŤ REGIÓNOV V SR Z POHĽADU ICH FINANČNÝCH MOŽNOSTÍ Fakulty prevádzky a ekonomicky dopravy a spojov Žilinskej univerzity (str. 27). Dátum zverejnenia analýzy: 28.10.2013 Naspäť Nahlásiť chybu

rozpočtu

Záverečný účet


Keď ste prišli minulý rok v júli na ministerstvo financií, po troch dňoch ste s rozhorčením skonštatovali, že sme dali odmeny pracovníkom ministerstva financií 400 eur na hlavu.

Mikloš po upozornení denníka HN na prémie na úrade min. financií za takmer 300 tisíc eur dal preveriť odmeny u Počiatka. V priemere vychádzajú odmeny cca 413 eur na zamestnanca. Mikloš reagoval nasledovne: "Zatiaľ nemám bližšie informácie, ale určite to nechám preveriť." Nešlo teda o jeho vlastnú aktivitu, ale o reakciu na iniciatívu novinárov. Rovnako sa z Miklošovej reakcie nedá vyčítať "rozhorčenie" , ktoré mu pripisuje Kažimír.

denníka HN


...v tomto volebnom období robila prokuratúra, polícia opatrenia, že školili týchto vyšetrovateľov, skolili policajtov, ktorí odmietli prijať sťažnosti žien, že tí policajti boli perzekvovaní, trestaní, keď niekto odmietol, (...).

Jaroslav Paška pravdepodobne odkazuje na dotazníkovú metódu výsluchu obetí domáceho násilia, ktorá je zavedená od januára 2017. Dotazník bol vypracovaný v spolupráci so psychológmi a obsahuje 12 otázok, na ktoré je možné odpovedať len áno alebo nie. Každá odpoveď má váhu niekoľkých bodov. Ak má dotazník hodnotu desať a viac bodov, policajt musí konať a vec nesmie byť vyhodnotená ako priestupok. Policajný zbor očakáva od tejto novej metódy pozitívne výsledky. Na druhej strane sudca Krajského súdu v Bratislave Peter Šamko považuje otázky v dotazníku sa sugestívne, skresľujúce a obsahujúce viacero podotázok. Okrem toho sa Trenčiansky policajti v septembri až novembri 2017 zúčastnili na odbornom vzdelávaní zameranom na správne postupovanie vo veci oznámenia domáceho násilia. Na prípady zlyhania polície pri klasifikácia domáceho násilia upozornili v roku 2016 vraždy dvoch žien, ktoré zavraždili ich bývalí partneri aj napriek tomu, že tieto ženy opakovanie hľadali pomoc na polícií. Z dostupných zdrojov sme sa ale nedozvedeli, či boli príslušní policajti perzekovaní alebo trestaní, ako to uvádza Jaroslav Paška. Výrok preto hodnotíme ako zavádzajúci. Na prípady bagatelizovania prípadov domáceho násilia zo strany polície upozornila až vražda Dagmary (45) v januári 2016. Aj napriek tomu, že Dagmar niekoľkokrát podala trestné oznámenie na bývalého partnera, polícia to vyhodnotila ako priestupok. Situácia tak vyústila do tragédie a Generálna prokuratúra skonštatovala, že polícia ani prokuratúra neurobili to, čo mali. Policajti a dozorujúca prokurátorka, ktorí vo veci pochybyli boli v zmysle zákona potrestaní. Podľa odborníčky na trestné právo a rektorky Akadémie Policajného zboru Lucie Kurilovskej možné tresty zahŕňajú, "zásah do platového ohodnotenia policajtov na určitý čas alebo presun na inú pozíciu v rámci polície“. Denník Pravda vo februári 2017 informoval, že zvýšený počet vyšetrovaných prípadov domáceho násilia znamená okrem iného aj to, že polícia prestáva podceňovať trestné oznámenia žien, ktorým partner opakovane ubližuje. V tejto súvislosti sa uvádza, že je aj naďalej potrebné vzdelávanie policajtov aby vedeli správne reagovať na podnety násilia v rodinách. Generálny prokurátor Jaromír Čižnár sa vyjadril , že: "Prokuratúra aj v spolupráci s políciou postupuje oveľa razantnejšie a nekompromisnejšie v týchto veciach na strane jednej. Na strane druhej sa snaží minimalizovať latenciu tejto trestnej činnosti, pretože v tejto oblasti sú ešte značné rezervy, ku ktorým bohužiaľ niekedy prispieva postup polície, ale aj prokuratúry.“ Od Januára 2017 používaj polícia pri vyšetrovaní týrani nové dotazníky . Policajný prezident Tibor Gašpar sa vyjadril, že táto metóda má prispieť ku kvalifikovanejšiemu posúdeniu oznámení, nakoľko bola vypracovaná aj so psychológmi. Dotazník obsahuje otázky na ktoré musí oznamovateľ odpovedať, napr. Odišli ste alebo pokúšali ste sa odísť od násilníka počas uplynulých dvanástich mesiacov? Dopúšťa sa násilník podľa vás aj násilia na deťoch alebo na iných blízkych osobách? Ohrozoval vás násilník zbraňou? Vlastní zbraň alebo má prístup k zbrani? Mal násilník v uplynulom roku problémy s liekmi, drogami, alkoholom alebo psychické ťažkosti, ktoré mu spôsobovali problém viesť bežný život? Dotazník obsahuje 12 otázok a za každú odpoveď je možné "získať" určitý počet bodov. Ak je výsledkom dotazníka desať a viac bodov, policajti musia útočníka zadržať a čin nemôže byť posúdený len ako priestupok. Podľa sudcu Krajského súdu v Bratislave Petra Šamka sú niektoré otázky v dotazníku sugestívne, skresľujúce, či obsahujúce viacero podotázok. "Tak napríklad otázka č. 4 znie „Viedol súčasný násilný čin k vášmu ublíženiu na zdraví, respektíve k zraneniu, úrazu, ujme alebo došlo k ublíženiu na zdraví v minulosti?“. Pokiaľ ohrozená osoba odpovie „áno“, nebude z jej odpovede vôbec jasné, či áno smeruje k tomu, či násilným súčasným trestným činom došlo k ujme na zdraví, respektíve smeruje k tomu, že k ujme na zdraví došlo v minulosti. Ak v minulosti, tak nie je zrejmé v akej vzdialenej minulosti, teda, či sa tak stalo pred týždňom alebo pred rokom alebo pred viacerými rokmi." Iniciatívu však hodnotí pozitívne, no odporúča zamerať sa na školenie policajtov v tom smere, ako správne a zákonne vykonať výsluch ohrozenej osoby. Celé znenie dotazníku si môžete pozrieť TU . Od septembra do novembra 2017 sa v Trenčíne konalo odborné vzdelávanie k problematike domáceho násilia. Zúčastnilo sa ho 110 policajtov tzv. prvého kontaktu, teda policajti Obvodných oddelení PZ v Trenčianskom okrese a policajti PMJ PZ Trenčín. Cieľom projektu bolo, "Poskytnúť policajtom, ktorí prichádzajú do styku s obeťami násilia komplexné vedomosti potrebné k správnym postupom, aby sa vyhli prípadným omylom, ktoré môžu mať fatálne následky." Dátum zverejnenia analýzy: 26.02.2018 Naspäť Nahlásiť chybu

prípady odborníčky Pravda vyjadril dotazníky otázky Dotazník Šamka TU Cieľom


V Nemeckej spolkovej republike okrem toho sa vyjadroval k veci (pomoc Grécku, pozn.) aj Ústavný súd, ktorý to porovnal s medzinárodnými záväzkami Nemeckej spolkovej republiky a povedali, že je to v poriadku a platné, že dokonca všetky kroky sú v súlade aj s ústavou a i s medzinárodnými záväzkami, takže neviem, o čo ide.

Nemecký Ústavný súd síce žiadosť o zastavenie pomoci Grécku neuznal, svoje rozhodnutie ale oprel o konštatovanie, že sťažnosť neuvádzala konkrétne porušenie práv sťažovateľov.

svoje rozhodnutie
oprel


Ale to, že, že moslimovia, ktorí prídu do Európy, sa, chcú žiť podľa šaríe alebo chcú, aby bolo úplne bežné a dovolené biť ženy alebo napríklad nejaké bratovraždy a podobne alebo krvné pomsty, toto všetko sa už deje.

Od roku 2009 pôsobí na pôde Európskeho parlamentu Platforma pre sekularizáciu v politike , ktorá skúma otázky sekularizácie či náboženstva v EÚ. Vo svojich správach konštatuje nárast využívania moslimského práva šaría medzi moslimami v Európe. Nedá sa však povedať, že by dochádzalo k masovým snahám medzi európskymi moslimami k zavedeniu praktík šaríe alebo nerešpektovaniu európskeho práva. Z kontextu výroku a predchádzajúcich vyjadrení Sulíka je zrejmé, že nehovori len o moslimoch čo len prídu, ale aj tých čo sú už v európskych krajinách. Nakoľko konanie jednotlivcov nemožno aplikovať na rozmanité európske moslimské komunity, výrok ako celok hodnotíme ako zavádzajúci.

Platforma pre sekularizáciu v politike
špecifický druh
prihliadať
súdny tribunál
zavedené
Niekoľko
výskumov
poukazuje


Keď nejaký obchodník niečo nakúpiť, tak nakúpi za nejaké ceny, ale má tam obchodnú maržu, ktorá sa pohybuje niekde na tridsiatich, štyridsiatich percentách.

Priemerná marža potravinových reťazcov v roku 2021 bola okolo 26 - 29 %, výrok preto hodnotíme ako pravdivý.

Podľa analýzy Finstat sa najväčšie obchodné reťazce, teda Kaufland, Terno, Lidl, Billa a Tesco pohybujú v pásme 26 - 29 %, okrem siete predajní Jednota, kde je priemerná marža pod 24 %.

Obchodným reťazcom však stúpali aj prevádzkové náklady v dôsledku inflácie a zvyšovania cien energií, ktoré sa pokrývajú práve z marže.

Zdroj: Finstat

Finstat pokrývajú Finstat


...zobrali na seba (Svet zdravia, pozn.), že 8 miliónov idú investovať v prvých piatich rokoch. Už 7 miliónov investovali teraz, teda od prebratia nemocnice.

V roku 2015 kúpila spoločnosť Svet zdravia (zo skupiny Penta Investments) nemocnice v Galante a v Dunajskej Strede. Výrok kandidáta Józsefa Berényiho sa zameriava na nemocnicu v Galante. Pri kúpe sa skutočne zaviazali k investíciam vo výške 8,7 milióna eur v najbližších piatich rokoch (2015 – 2020). Údaj o doteraz preinvestovaných siedmich miliónoch eur však nie je oficiálne zverejnený, preto sa nám túto informáciu nepodarilo vyhodnotiť. Najaktuálnejšia informácia o preinvestovaní 3,5 milióna eur pochádza z konca roku 2016. Výrok kandidáta na post predsedu TTSK Józsefa Berényiho preto hodnotíme ako neoveriteľný. Mgr. József Berényi je podpredsedom Trnavského samosprávneho kraja (TTSK), v nastávajúcich voľbách kandiduje na post predsedu TTSK. Spoločnosť Svet Zdravia prevádzkuje sieť 17 regionálnych nemocníc na území Slovenska. Patrí do skupiny Penta Investments . V júli 2015 portál etrend.sk v článku informoval o kúpe nemocníc v Galante a v Dunajskej Strede. "Obe nemocnice doteraz patrili Trnavskému samosprávnemu kraju. ... Prioritou pre Sveta zdravia bude podľa jej vyhlásenia okamžite riešiť problémy s finančnou zadlženosťou, s dlhodobou podinvestovanosťou a z toho vyplývajúcim zlým technickým stavom medicínskej techniky a budov nadobudnutých nemocníc. V priebehu nasledujúcich piatich rokov ich plánujú kapitálovo posilniť v celkovom rozsahu 20,4 milióna eur." (Vydavateľstvo TREND Holding vlastní spoločnosť News and Media Holding patriaca k finančnej skupine Penta.) Ako informovala na svojich stránkach spoločnosť Svet zdravia: "Celková výška záväzkov po splatnosti oboch nemocníc je 9,2 milióna eur (Galanta: 1,9 milióna eur a Dunajská Streda: 7,3 milióna eur). Okrem zvládnutia tejto zložitej ekonomickej situácie Svet zdravia pripravuje prvú etapu investícií do medicínskej techniky, budov a do informačných technológií v objeme 4,8 milióna eur (GA: 3 milióny eur a DS: 1,8 milióna eur)." Ľuboš Lopatka, generálny riaditeľ siete regionálnych nemocníc Svet zdravia, na stránkach spoločnosti spresnil: " Dôkazom, že k tejto úlohe pristupujeme zodpovedne, je garantovaná výška kapitálových investícií podľa kúpnej zmluvy počas najbližších piatich rokov v objeme 20,4 milióna eur (Dunajská Streda: 11,7 a Galanta: 8,7)." V rokoch 2015 – 2020 sú teda v nemocnici v Galante skutočne plánované investície asi vo výške 8,7 milióna eur. Informácie v médiách z obdobia rokov 2015 – 2016 nasvedčujú tomu, že nemocnica skutočne navýšila svoj rozpočet, či už na rekonštrukciu a vybavenie rádiologického oddelenia (podľa článku mynitra.sme.sk za viac ako jeden milión eur), obnovenie pracoviska jednodňovej očnej chirurgie alebo napríklad rekonštrukciu výťahov v budove nemocnice. József Berényi v diskusii spomína, že niekoľko dní pred nakrúcaním diskusie prebehla zo strany TTSK kontrola splnenia záväzkov v nemocnici v Galante. Údaj o preinvestovaných 7 miliónoch teda môže pochádzať z tejto kontroly. Oficiálne zverejnené údaje, ktoré by potvrdzovali toto tvrdenie alebo opisovali aktuálny stav investícií, nie sú zverejnené ani na stránke spoločnosti Svet zdravia, Penta Investments, ani na webových stránkach TTSK. Nevieme preto jednoznačne potvrdiť alebo vyvrátiť túto informáciu. Podľa citácie generálneho riaditeľa siete Ľuboša Lopatku v článku na portáli svetzdravia.com, preinvestovala spoločnosť v galantskej nemocnici v roku 2016 3,5 milióna eur. Dátum zverejnenia analýzy: 18.10.2017 Naspäť Nahlásiť chybu

Trnavského samosprávneho kraja
Svet Zdravia
Penta Investments
článku
stránkach
stránkach
článku
obnovenie
rekonštrukciu
v článku


Nútená práca je trestom v zmysle základných práv, kde sa nútená práca nachádza, tá je v tom hlavnom poli tých ľudských práv, tá je myslená, že je zakázaná...

Listina základných práv a slobôd hovorí, že nútená práca je len trest. Pokiaľ nie je ako súčasť trestu, vojenskej služby alebo v prípade ohrozenia života ide podľa Listiny základných práv a slobôd a zakázanú činnosť. Výrok hodnotíme ako pravdivý.

slobôd


A keby sme nezažili ten minulý rok a nepodarilo sa nám aj súperiť s deficitom 2012 úspešne, viete, že sme skončili s dobrým výsledkom 4,3%.

Výrok je pravdivý, podľa správy Eurostatu zverejnenej 22. apríla 2013 dosiahol v roku 2012 deficit SR hodnotu 4,3% HDP.

správy


Vo Švédsku a vo Fínsku je možné zbaviť poslanca imunity 5/6 väčšinou.

Podľa štúdie Európskeho parlamentu (s. 22, pdf) podáva Generálny prokurátor alebo iná osoba vo Švédsku žiadosť o vydanie poslanca na trestné stíhanie parlamentu, návrh musí byť podporený piatimi šestinami poslancov. Vo Fínsku je takisto potrebný súhlas päť šestín poslancov. V obidvoch krajinách je možné poslanca takýmto spôsobom zbaviť trestnoprávnej aj výrokovej imunity (vo Fínsku pre tresty s odsúdením na najmenej 6 mesiacov, v Švédsku na najmenej 2 roky). Výrok Bélu Bugára teda hodnotíme ako pravdivý.

štúdie Fínsku


Pracoval tam, pracuje tam jeho brat (brat ministra Uhliarika vo firme Pfizer pozn.).

Firma Pfizer uverejnila na svojej internetovej stránke stanovisko , v ktorom uvádza, že "...a radi by sme zdôraznili, že brat pána ministra pracuje vo Pfizer už vyše desať rokov... "

stanovisko


Práve preto, ako sme nastavili, a osobitne aj v rezorte, ktorý riadim, latku, počnúc v jeseni ešte elektronickými tendrami...

Sme.sk : "Ministerstvo dopravy zaviedlo v štátnych železničných spoločnostiach elektronické aukcie už na jeseň 2010. Jednalo sa o spoločnosti ZSSK a Cargo."

Sme.sk


Samozrejme, za tri mesiace práce si pýtať 90 tisíc eur odstupné je nehorázne. (Ivan Zich, pozn.) Chcel by som len povedať, že po prvé, to je len nejaký nárok, ktorý plynie z kolektívnej zmluvy, ktorú uzavreli odborári.

Pre korzar.sk sa Ivan Zich (nominant SaS) vyjadril: "Mám nárok na odstupné v zmysle kolektívnej zmluvy platnej v TEKO, mojej pracovnej zmluvy a Zákonníka práce. V akej výške to bude a ani ďalšie veci k tomu vám nepoviem, zakazuje mi to moja pracovná zmluva." Rekordné odstupné vyplývajúce z kolektívnej zmluvy potvrdila aj PR manažérka TEKO Anna Podlesná.

korzar.sk

vyplývajúce


...extrémne nezamestnaní nad 4 roky 10,5 tisíca (ubudlo z evidencie v roku 2016, pozn.).

Podľa najaktuálnejších štatistík ÚPSVaR za december 2016, dlhodobá nezamestnanosť nad 4 roky bola na úrovni 61 881. Koncom roka 2015 bolo v evidencii Ústredia nad 4 roky, slovami ministra "extrémne", nezamestnaných 73 053 ľudí. V roku 2016 tak klesol počet uchádzačov nezamestnaných viac ako 4 roky o 11 172. Decembrové údaje zverejnilo Ústredie až v piatok 20. januára, čiže päť dní po televíznej debate. V čase konania debaty boli najaktuálnejšími údajmi novembrové štatistiky. V novembri 2016 sa evidovalo 62 557 ľudí nezamestnaných dlhšie ako 4 roky. Rozdiel medzi novembrovými údajmi za 2016 a decembrovými z 2015 je na úrovni približne 10,5 tisíca, presne ide o pokles o 10 496 osôb. Richterov výrok hodnotíme ako pravdivý.

ÚPSVaR


Určite môže byť nielen tento človek (Peter Holúbek, pozn.) sám o sebe dôkazom, ale tá nahrávka (nahrávka Gorila, pozn.) ako taká môže a mala by poslúžiť k tomu, aby tie jednotlivé veci, ktoré v tej nahrávke sú zachytené alebo aj v tých prepisoch, boli inými kanálmi a inými spôsobmi preverované. Hej, to znamená, tam sa dajú kontrolovať toky peňazí, dá sa dohľadať obrovské množstvo ďalších svedkov, ktorí vlastne z tej nahrávky vyplývajú.

Podobne ako pri spise Gorila aj nahrávku môže polícia tzv. operatívne preverovať a zisťovať, či sa skutočnosti na nej uvedené stali, pripravovať rôzne scenáre vyšetrovania a identifikovať možné dôkazy. Tvrdenie Ľubomíra Galka preto hodnotíme ako pravdivé. Spis Gorila, ktorý sa na internete objavil v roku 2011, opisuje stretnutia Jaroslava Haščáka z Penty s vplyvnými politikmi. Rozprávajú sa okrem iného o províziách pri štátnych obchodoch z rokov 2005 a 2006, ale aj o financovaní strany Smer. Ústavný súd v minulosti rozhodol , že Slovenská informačná služba vyhotovila nahrávky z akcie Gorila nezákonne. Nezákonnosť jej postupu napadol majiteľ odpočúvaného bytu Zoltán Varga. Sudcovia zistili , že žiadosti SIS o odpočúvanie „ neobsahujú transparentnú identifikáciu osoby sudcu, ktorý mal (ako zákonný sudca) súhlas udeliť, a z ich obsahu nie je dostatočne zrejmé, na základe akých dôvodov boli vydané.” Zároveň ústavní sudcovia v roku 2019 pri inej veci skonštatovali , že „existencia prepisov spisu Gorila je nespochybniteľná (otázka autenticity je inou otázkou)” a „ide o závažnú celospoločenskú tému, ku ktorej médiá musia mať možnosť vyjadrovať sa.” V januári 2012 zriadil vtedajší minister vnútra Daniel Lipšic na Úrade boja proti organizovanej kriminalite špeciálny tím policajtov, ktorý mal vyšetriť podozrenia vyplývajúce zo spisu. „ Keď tam bolo nejaké konštatovanie, dôležitá informácia, napísal som – preveriť, či sa to stalo, preveriť tieto finančné toky, preveriť personálne zloženie tohto orgánu v tom čase a podobne. Na úvod to bolo 230 úloh,” opisoval pre DenníkN začiatky vyšetrovania šéf policajného tímu Marek Gajdoš. Polícia teda spis používala ako tzv. operatívny material. Pomocou neho preverovala, či sa podozrivé skutočnosti stali, vytvárala scenáre vyšetrovania a identifikovala možné dôkazy. „ Prišli sme na veľa vecí. Máme účty, máme finančné toky a našli sme porušenia zákonov, ktoré korešpondujú s tým, o čom sa hovorilo v Gorile,” uviedol v rozhovore pre denník SME Gajdošov nástupca Lukáš Kyselica. Vyšetrovatelia opakovane žiadali o zbavenie mlčanlivosti ex-agenta SIS Petra Holúbeka, aby mohol v konaní vypovedať ako svedok. Špeciálny prokurátor ich žiadosť stopol. Holúbek nakoniec v prípade vypovedal - no podľa neho len v „ okrajovej veci, ktorá je z hľadiska celej Gorily nepodstatná.“ V októbri 2019 dostali viaceré slovenské redakcie 39 hodinovú nahrávku, ktorú niekdajší šéf vyšetrovateľov kauzy Gorila Lukáš Kyselica označil za „ nahrávku podobnú spisu Gorila”. Advokát Daniel Lipšic si myslí , že táto nahrávka môže slúžiť aj ako dôkaz v trestnom konaní. „ Dnes je pomerne rozsiahla judikatúra už aj nášho Najvyššieho súdu SR, ktorá tvrdí, že aj keď bolo porušené právo na súkromie, dôkaz sám o sebe je použiteľný,” uviedol. Docent trestného práva Miloš Deset hovorí , že „ zvukový záznam by mohol byť použitý ako dôkaz v trestnom konaní, ak by sa príkazom sudcu pre prípravné konanie napríklad nariadilo odpočúvanie a príslušné zložky by vyhotovili zvukový záznam na základe tohto príkazu.”

Spis Rozprávajú rozhodol vyhotovila zistili skonštatovali zriadil opisoval uviedol žiadali neho dostali označil myslí hovorí


Klesol aj počet dlhodobo nezamestnaných - o 38 tisíc za minulý rok.

Minister Ján Richter hovorí v tomto prípade o období od konca roka 2015 do konca roka 2016. Podľa Štatistického úradu Slovenskej republiky bolo na konci roka 2015 (vo štvrtom štvrťroku) 177600 dlhodobo nezamestnaných. V treťom kvartáli roka 2016 bolo evidovaných 145500 dlhodobo nezamestnaných. Štatistický údaj o dlhodobej nezamestnanosti vo štvrtom kvartáli roka 2016 zatiaľ nie je (a v čase diskusie taktiež nebol) prístupný. Počet dlhodobo nezamestnaných podľa štatistiky ŠÚSR teda klesol o 32100 osôb. Podľa štatistiky Úradu práce, sociálnych vecí a rodiny , ktorý eviduje nezamestnanosť mesačne, bolo v decembri 2015 evidovaných 172908 a v decembri 2016 137322 dlhodobo nezamestnaných, čo činí pokles o 35586 osôb v priebehu roka 2016. Rozdiel v týchto dvoch štatistikách je spôsobený na jednej strane tým, že v prípade ŠÚSR nie je zatiaľ známe číslo za posledný štvrťrok roka 2016 a na druhej strane tým, že obe inštitúcie používajú rozličnú metodológiu evidencie. Ani jedno číslo však nie je zhodné s číslom vysloveným ministrom Richterom, preto tento výrok hodnotíme ako nepravdivý. Dátum zverejnenia analýzy: 18.02.2017 Naspäť Nahlásiť chybu

Úradu práce, sociálnych vecí a rodiny


V tomto nevidím žiadny problém, a tak ako boli pokuty aj počas vašej vlády v jazykovom zákone. Koľko takých pokút ste udelili alebo chcete povedať, že nikdy sa neporušovalo? Počas, kým bol pán minister, pán minister Maďarič, koľko pokút za porušovanie jazykového zákona udelil? Skúste mi odpovedať? Ani jednu.

Od prijatia novely zákona o štátnom jazyku (v súčasnej dobe je už v platnosti nová novela zákona o štátnom jazyku ,pozn.), ktorá vstúpila do platnosti prvého septembra 2009 nebola udelená žiadna pokuta v súvislosti s týmto zákonom počas bývalej vlády. Informovala o tom agentúra SITA .

nová novela zákona o štátnom jazyku
o tom agentúra SITA


Zásadný rozdiel v tom, ako konal expremiér Fico a ako koná pani premiérka Radičová je, že ona okamžite, ako sa to dozvedela, požiadala cyperské úrady o to, aby zistila, kto tam je za tými firmami.

I. Radičová ukázala 14. apríla 2011 (dva dni po začiatku kauzy prenájmu budovy pre sídlo daňových úradov v Košiciach, pozn.) dokument cyperského ministerstva, ktorý má dokazovať, že majitelia cyperskej firmy TPE Holding, ktorá mala podiel vo firme Nitra Invest O. Ščurku, sú známi. Ako však píše napr. pravda.sk vo vyššie uvedenom článku, osoby zverejnené v dokumente sú riaditelia firmy, nie priamo majitelia. Premiérka teda konala, ale všetky otázniky v súvislosti s cyperskou firmou nezodpovedala.

ukázala


Ja si to presne pamätám, ministerka...hovorila, že do 15.10.2013 potrebuje len čas, žiadala tie sestry o čas a potom nejakým spôsobom že predloží zákon o platoch sestier.

Podľa Uhliarika vtedajšia ministerka zdravotníctva Zuzana Zvolenská mala žiadať zdravotné sestry o čas. Hospodárske noviny informujú , že Zvolenská chcela čakať na návrh štátneho rozpočtu na rok 2014, než sa pustí do riešenia ich miezd. Nakoľko sa nám z dostupných zdrojov nepodarilo zistiť, či tak malo byť do 15.10.2013 ( zákon o štátnom rozpočte na rok 2014 bol platný až od 12. decembra 2013), výrok hodnotíme ako neoveriteľný.

informujú
zákon o štátnom rozpočte
spomína


...my sme našim voličom dali pred voľbami sľub, že nepôjdeme so Smerom do vlády...

Strana SaS sa viackrát oficiálne vyjadrila, že odmieta koalíciu so stranou Smer-SD, dokonca vyzývala ostatné pravicové strany k podpisu deklarácie zodpovednosti za Slovensko, ktorú SaS navrhli a podpísali. Výrok hodnotíme ako pravdivý.

Sulík
Poliačik
Deklaráciu zodpovednosti za Slovensko
februára


Vy ste sa tomu Haščákovi ospravedlnili napokon. Vaša vláda, ktorej ste boli členom, ste sa mu ospravedlnili.

8. septembra 2022 sa štát ospravedlnil Jaroslavovi Haščákovi za nezákonné vedenie trestného stíhania a väzbu. Trestné stíhanie súviselo s kauzou Gorila.

Haščák pôvodne žiadal , aby sa mu ospravedlnila Generálna prokuratúra SR, napokon to v mene štátu spravil iba rezort spravodlivosti ešte pod vedením vtedajšej ministerky Márie Kolíkovej a podpísal ho 8. septembra štátny tajomník Ondrej Dostál.

Igor Matovič bol v tom čase členom vlády ako minister financií. Výrok preto hodnotíme ako pravdivý.

ospravedlnil žiadal minister


Do dnešného dňa služby využilo a opätovne využíva už viac ako 1,3 milióna ľudí (zákazníci Triangel a Quatro, pozn.).

Kiska má pravdepodobne na mysli súčet zákazníkov od založenia Quatro a Triangel v roku 1996. V tomto prípade však výrok nevieme overiť, keďže nemáme k dispozícii všetky výročné správy od založenia firiem, ale len výročné správy od roku 2007, keď už Quatro a Triangel boli pod VÚB. Výročné správy však neuvádzajú presný počet zákazníkov divízií Quatro a Triangel. Ani stránky týchto produktov ( Quatro a Triangel )neuvádzajú počet zákazníkov. Výrok hodnotíme ako neoveriteľný. A. Kiska na svojej stránke uvádza: "Najúspešnejšie zo spoločností, Triangel a Quatro, som založil v roku 1996. Svoje finančné služby poskytli počas svojej histórie viac ako 1 miliónu ľudí a na slovenskom trhu sa stali najúspešnejšími splátkovými spoločnosťami." Podľa Výročnej správy divízie Quatro 2012 (v ktorej sa nachádza aj Triangel), nie je zrejmé koľko zákazníkov do dnešného dňa opätovne využíva služby Quatra a Triangelu. Consumer Finance Holding jediný akcionár spoločností Quatro, a.s. (v ktorej sa nachádza aj Triangel), TatraCredit, a.s., Q-car, a.s., Slovenská požičovňa, a.s. a Slovenské kreditné karty, a.s.. Podľa tejto správy však spoločnosť Consumer Finance Holding, a.s. poskytuje svoje služby poskytuje pre viac ako 321 tis. aktívnych klientov s trhovým podielom viac ako 50 %. V tomto prípade ide o v 31. decembru 2012 aktívnych zákazníkov, kde nie sú tí, ktorý v danom roku služby Consumer Financa Holding nevyužili a taktiež ide o zákazníkov aj iných produktov ako len Quatro reps. Triangel. Dátum zverejnenia analýzy: 19.02.2014 Naspäť Nahlásiť chybu

výročné správy
Quatro
Triangel
správy


V konečnom dôsledku, ten vysoký nárast cien sa udial práve na rozmedzí, kedy končili staré pravidlá, ktoré sme nastavili my ešte za vlády Roberta Fica, a kedy začali účinkovať nové pravidlá, ktoré nastavila vláda Ivety Radičovej, čiže práve v tom januári už sa to začína odzrkadľovať. Čiže práve v tom januári už sa to začína odzrkadľovať a tu si netreba nevšimnúť aj fakt, že napríklad zrušil sa zákon o obchodných reťazcoch.

Ľ. Jahnátek má pravdu. Korelácia medzi zavedením opatrení konsolidačného balíčka a januárovou infláciou existuje. Zákon o obchodných reťazcoch však ešte zrušený nie je. Ministerstva hospodárstva SR navrhlo zrušiť zákon o neprimeraných podmienkach v obchodných vzťahoch až od apríla 2011. Poslanci NR SR to odsúhlasili (druhého februára 2011, pozn.) a novelu posunuli do druhého čítania. Podľa Eurostatu (.pdf) bola medzimesačná inflácia (december 2010 a januára 2011, pozn.) vo výške 2,1%. Ku konsolidačnému balíčku V materiáli IFP (.pdf) sa na štvrtej strane uvádza, že celkový vplyv navrhovaných opatrení (zvýšenie sadzby na pivo - neprešlo; zvýšenie sadzby na tabak a tabakové výrobky; zrušenie daňového oslobodenia pri energetických daniach; zrušenie daňového zvýhodnenia pre biopalivá v zmesi s fosílnym palivom; poplatok pre štátne hmotné rezervy; poplatok za likvidáciu jadrových zariadení; diaľničné známky) na priemernú ročnú infláciu (p.b.) na rok 2011 by mal byť 0,98 %(t.j. príspevok k inflácii). Ako ostatné faktory pôsobiace na zvyšovanie cien v roku 2011 analýza uvádza zdražovanie ropy, zlú úrodu a posilňovanie dolára.

Eurostatu (.pdf)

V materiáli IFP (.pdf)


A pokiaľ ide o ten hlavný dôvod zmeny z tajnej na verejnú voľbu, ak si ja dobre pamätám, tak to bolo asi pred 2 týždňami, bol som v jednej diskusnej relácii, myslím si, že s pánom podpredsedou parlamentu Hrušovským a ten to povedal veľmi jasne. Áno, hlavný dôvod zmeny voľby generálneho prokurátora z tajnej na verejnú je to, že nie sme schopní zvoliť generálneho prokurátora

V relácii Na telo z 22. mája 2011 okrem iného zaznelo (pretočiť na 14 minút a 51 sekúnd, pozn.): Puškáravá: "Pán Hrušovský bolo by čestné keby ste aj tu otvorene povedali, že to meníte práve preto, že nedokážete zvoliť Generálneho prokurátora." Hrušovský: "Aj preto, treba to čestne priznať, aj preto... ale to neznamená, že je to účelová zmena, že je to len pre tento prípad. My tú zmenu rokovacieho poriadku robíme univerzálne pre všetky voľby, ktoré NR uskutočňovala doteraz tajne..."

Na telo z 22. mája 2011


K odstúpeniu pána Čentéša. Bolo jednostranné, bolo bez konzultácie s KDH. Je mi to aj ľúto preto, lebo sme k tej dohode dospeli spolu, podpísali podporu a KDH svoju podporu realizovalo pri všetkých krokoch. Negociačných aj volebných.

Jozef Čentéš v súvislosti so svojím vzdaním sa kandidatúry na post GP mimo iného vyhlásil: Podľa jeho slov ho žiadna osoba nepožiadala, aby sa kandidatúry vzdal. "Je to moje slobodné rozhodnutie, tak ako bolo moje slobodné rozhodnutie aj prijatie kandidatúry." Z vyjadrení pána Čentéša vyplýva, že sa jednalo o jednostranný krok. Či tento Čentéšov krok bol alebo nebol uskutočnený s alebo bez konzultácie koaličných strán sa overiť nepodarilo, rovnako ani to, či bola podpísaná nejaká oficiálna dohoda medzi J. Čentéšom a KDH o podpore.

slobodné rozhodnutie


...nie je možné tolerovať prieťahy v konaní niekedy presahujúce až niekoľko rokov.

O prieťahoch v súdnom konaní písali napr. Via Iuris v tejto štúdii . Príklady prieťahov trvajúcich niekoľko rokov sú uvedené na stranách 27, 39, 40, 48. Výrok hodnotíme ako pravdivý.

štúdii prieťahov


...názory niektorých koaličných partnerov, aké sú. Niekto chce financovať RTVS z nejakého percenta HDP, niekto je za zachovanie koncesionárskych poplatkov.

Postoje koaličných partnerov k zrušeniu koncesionárskych poplatkov nie sú diametrálne odlišné, no v miere presvedčenia sa rôznia. Niektorí majú silný názor za ich zrušenie, iní o tom pripúšťajú debatu, ak by financovanie zvýšilo nezávislosť televízie či pomohlo lepšiemu napĺňaniu jej účelu. Tvrdenie Natálie Milanovej preto hodnotíme ako ešte pravdivé. Hnutie OĽaNO vo predvolebnom programe 2020 uvádza , že je „ otvoren(é) diskusii o zrušení koncesionárskych poplatkov, avšak len za predpokladu, že zákonom určí pevné percento financovania zo štátneho rozpočtu, ktoré by zabezpečilo plnohodnotné fungovanie verejnoprávnych médií. Cieľom je výrazne znížiť závislosť verejnoprávnych médií od politických vplyvov.” Natália Milanová však opakovane povedala , že „môj osobný názor je totiž, že (koncesionárske poplatky) by mali zostať zachované.” Tento názor hovorila pred voľbami. SaS pred voľbami sľubovala , že „ zruší(me) koncesionárske poplatky RTVS a zmluvu so štátom a zavedie(me) financovanie RTVS priamo zo štátneho rozpočtu pevným percentom HDP, napríklad 0,15% z roku t-2.” „ Zmeníme model financovania RTVS tak, aby bola financovaná zo štátneho rozpočtu percentuálne a zároveň zrušíme koncesionárske poplatky,” napísalo si do programu hnutie Sme rodina. Strana Za ľudí v programe uvádza , že „financovanie RTVS prispôsobí(me) rozsahu služby, ktorú nám bude mať poskytovať. Zváži(me), či pre stabilitu dostatočného financovania RTVS nebude vhodnejšie naviazať ho na pevný podiel z HDP.”

uvádza povedala hovorila sľubovala napísalo uvádza


...tie firmy, ktoré majú viac ako 500 zamestnancov, za minulý rok získali ďaleko, ďaleko iné benefity z hľadiska ekonomických výsledkov, viacej ako 25% bola zdvihnutá ziskovať.

V roku 2016, podľa údajov Štatistického úradu, v porovnaní s rokom 2015 vzrástli zisky veľkým firmám (500 až 999 zamestnancov) na Slovensku o 25,8%, avšak je ťažko preukázateľné prepojenie benefitov zo strany štátu pre tieto firmy a ich zvýšeným ziskom. Aj napriek nepresnosti pri uvádzaní kategórie na základe počtu zamestnancov výrok preto hodnotíme ako neoveriteľný. Firmy s počtom zamestnancov 500-999 zaznamenali vlani výrazne vyšší zisk ako v roku 2015. Medziročná zmena zisku bola u týchto firiem podľa Štatistického úradu 25,8% ( .pdf , str. 78), v čom má minister práce pravdu. Problémom je však fakticky preukázať vplyv benefitov štátu na výšku ziskovosti veľkých firiem pôsobiacich na Slovensku. Analýza Finstatu napríklad ukazuje, že “počet firiem v zisku od roku 2013 stále výrazne rastie. V minulom roku bolo ziskových až 59,9 % spoločností. Podľa analytikov to môže súvisieť s daňovými licenciami, vďaka ktorým nemajú firmy vysokú motiváciu vykazovať stratu, pretože aj tak musia zaplatiť aspoň minimálnu daň. Počet firiem v zisku vlani stúpol o 9,6 % na 67.565.”

.pdf Analýza analytici


Zavádzame tzv. individuálnu garanciu. Keď má človek už peniaze v tých garantovaných fondoch, fondy budú musieť alebo správcovské spoločnosti garantovať, že minimálne to, čo tam vložil, bez ohľadu na to, ako sa budú aktuálne hýbať trhy, aj dostane… keď dosiahnete dôchodkový vek, ešte ďalších 10 rokov tie peniaze, ktoré ste si sporili, budú predmetom dedičstva.

Reforma dôchodkového sporenia v druhom pilieri, ktorú vypracoval rezort práce prináša garanciu vyplatenia minimálne vloženej sumy a upravuje tým kritizované garancie vlády Smeru. Reforma upravuje aj podmienky dedenia nasporenej sumy v duchu, v akom o nich hovorí minister. Výrok preto hodnotíme ako pravdivý.

Minister práce vo výroku hovorí o zmenách, ktoré má priniesť reforma druhého dôchodkového piliera z dielne jeho rezortu. Vláda ministrovu novelu schválila ešte v auguste. Do zákona o starobnom dôchodkovom sporení pridáva paragrafy o individuálnej garancii. Vyplýva to z bodov 61, 62 a 63 návrhu zákona . Aj analýza Denníka E konštatuje, že návrh skutočne prináša garanciu, ktorá sporiteľom pri poberaní dôchodku zaručí minimálne takú sumu, akú do sporenia vložili. Zároveň sa novelou rušia predošlé kritizované garancie týkajúce sa dlhopisových fondov.

Dva dni po diskusii, v ktorej overovaný výrok ministra Krajniaka odznel, bola novela v parlamente schválená . Podľa Denníka E , aj po schválení pozmeňovacích návrhov bude návrh zákona poskytovať tzv. individuálnu garanciu.

Milan Krajniak vo výroku taktiež uvádza, že po novom budú dôchodkové úspory predmetom dedenia. Okrem individuálnej garancie vkladov novela predlžuje aj ich následne dedenie, a to o obdobie 10 rokov. Reforma má pozostalým umožniť dediť celú zvyšnú nasporenú sumu, ktorá ešte nebola vyplatená. Potvrdil to aj analytik Radovan Ďurana v rozhovore pre Pravdu.

novelu schválila
zákona
návrhu zákona
Aj analýza Denníka E
schválená
Denníka E
predlžuje
rozhovore


Veď my sme hovorili o tom, aby sa znížila DPH na energie na 5 %, aby bola nulová DPH na základné potraviny, aby bola nulová DPH na potraviny predávané z dvora. My sme prišli s tým návrhom, aby sa znížila spotrebná daň o 20 centov. My sme v decembri hovorili, že keď sme vyplatili tristo miliónov eur očkovaných dôchodcom, tak vyplaťme dvesto miliónov zvyšných aj tým ostatným dôchodcom.

Všetky návrhy opatrení, ktoré vymenoval poslanec Šutaj Eštok strana Hlas-SD skutočne predstavila. Preto hodnotíme jeho výrok ako pravdivý.

22. októbra 2021 parlament odmietol návrh poslancov strany Hlas, ktorým by sa DPH na služby spojené s elektrickou energiou, plynom, parou a teplou vodou znížila na 5 % a to dočasne do konca roka 2021.

V marci 2022 navrhla strana Hlas, aby sa DPH na potraviny z dvora znížila na nulu a celková sadzba dane na potraviny na 5 % z pôvodných 10 %.

Jedným z ďalších návrhov bolo aj dočasné zníženie spotrebnej dane na benzín a naftu o 20 centov. Toto opatrenie mierilo na zmiernenie zvyšujúcich sa cien pohonných hmôt.

V decembri 2021 prišla strana s návrhom na vyplatenie 200 miliónov eur medzi všetkých dôchodcov na Slovensku.

odmietol zníženie návrhom


...na prepočet obyvateľov máme (Slovensko, pozn.) viac poslancov v Európskom parlamente ako napríklad Nemecko a tak isto máme jedného komisára, tak isto, ako má napríklad Nemecko.

Pri prepočítaní počtu obyvateľov na počet poslancov v Európskom parlamente každých 417 235 obyvateľov na Slovensku zastupuje jeden poslanec. V prípade Nemecka je to 1 poslanec na 855 997 obyvateľov. V prípade Európskej komisie má Slovenská republika aj Nemecko rovnako jedného komisára. Výrok hodnotíme ako pravdivý.

Slovensku
Nemecku
13
96
Fínsko
poslanca
Írskau
poslanca
Maroša Šefčoviča
Günther Oettinger


Je pravda, že ešte za našej vlády boli nejaké investičné stimuly boli poskytnuté, no dôležité je, že to množstvo výrazne klesalo.

Podobný výrok Richarda Sulíka, týkajúci sa investičných stimulov , sme už overovali na jeseň 2015. Ministerstvo hospodárstva zverejňuje na svojich stránkach zoznamy investičných stimulov, čiže sa dá určiť, ktorá vláda koľko stimulov poskytla. Za prvej Ficovej vlády bolo dokopy poskytnutých 84 investičných stimulov v hodnote 640 493 308 eur, čo predstavuje priemer 21 stimulov ročne. Radičovej vláda poskytla 12 investičných stimulov v hodnote 74 867 695 eur, čo predstavuje priemer 6 stimulov ročne, a to je výrazne nižší priemerný počet, ako bol za prvej Ficovej vlády. Výrok preto hodnotíme ako pravdivý.

investičných stimulov
Ministerstvo hospodárstva
INESS


Takáto legislatíva je pripravovaná aj na úrovni Európskej únie z hľadiska nejakej harmonizácie, áno, kvôli hrozbám, ktoré tu sú aj zo zahraničia, kvôli tým, akým spôsobom tu existujú hybridné hrozby a vplyv zahraničia a zahraničných skupín.

Európska komisia koncom roka 2023 predstavila balíček opatrení na ochranu demokracie, v rámci ktorého navrhla aj novú smernicu ohľadom registrácie finančných príspevkov zo zahraničia. Pripravovaná legislatíva na úrovni EÚ sa v podstatných detailoch líši od návrhu zákona o „organizáciách so zahraničnou podporou” od predkladateľov Rudolfa Huliaka, Dagmar Kramplovej a Adama Lučanského, a preto tvrdenie ministra Druckera, že EÚ pripravuje podobnú legislatívu, hodnotíme ako zavádzajúce.

Komisárka pre Hodnoty a Transparentnosť, Věra Jourová, a komisárka pre Demokraciu a demografiu, Dubravka Šuica, predstavili 12. decembra 2023 na plenárnom zasadnutí Európskeho parlamentu balík legislatívnych opatrení , ktoré majú posilniť schopnosť EÚ brániť sa pred negatívnym vplyvom aktérov tretej strany. Okrem pokračujúcej vojny na Ukrajine a potenciálnej hrozby ruského ovplyvňovania európskych záležitostí bol balíček reakciou aj na kauzu „Qatargate”, ktorá v roku 2022 otriasla Bruselom. V kauze boli zainteresovaní europoslanci, ktorí mali byť finančne podporovaní Katarom, Marokom a Mauritániou. Uvedené krajiny mali europoslancov sponzorovať výmenou za tlmenie kritiky stavu ľudských práv zo strany EÚ.

Navrhovaná smernica členským štátom ukladá povinnosť viesť národný register organizácií, v ktorých budú zaznamenané finančné čiastky prijaté z krajín tretej strany. Pri nesplnení tejto povinnosti bude fyzická osoba pokutovaná vo výške 1000 eur a organizácia vo výške 1 % ročného obratu, pričom predkladateľky podčiarkli, že smernica nevytvára žiadnu trestnoprávnu zodpovednosť.

Pre porovnanie, podľa slovenského návrhu zákona, ktorého predkladateľmi sú Rudolf Huliak, Dagmar Kramplová a Adam Lučanský, organizácie, ktoré príjmu zo zahraničia sumu vyššiu ako je päť tisíc eur, sa budú musieť označovať ako „organizácie so zahraničnou podporou". Organizácia poberajúca finančné prostriedky zo zahraničia bude musieť toto označenie neustále uvádzať za svoj názov.

Tento návrh, podobne ako ten celoeurópsky, ukladá týmto organizáciám povinnosť viesť o finančných zdrojoch prijatých zo zahraničia záznamy v národnom registri. Avšak narozdiel od návrhu Európskej komisie, ktorá pri nesplnení povinnosti uloží organizáciám peňažnú sankciu, v slovenskom návrhu sa uvádza , že príslušné ministerstvo organizáciu môže rozpustiť, pokiaľ si podľa neho dostatočne nesplnila vykazovaciu povinnosť.

Po podpise koaličnej zmluvy sa predseda vlády Robert Fico vyjadril : „Skončila [sa] éra, keď v tejto krajine vládli mimovládne organizácie,”. Robert Fico sa zároveň uviedol, že návrh o MVO sa podobá na ten od USA z roku 1938. Návrh z USA z roku 1938 ale hovoril o tom, že cieľom je, aby organizácie mali transparentné financovanie, aby verejnosť a vláda Spojených štátov mohli kontrolovať zdroje a hodnotenie informovanosti týchto subjektov. Tento zákon sa podľa advokáta Branislava Weltera sťahuje primárne na právnické osoby. Nikto ich ale nenútil, aby sa nálepkovali ako zahraniční agenti.

Podobný zákon majú v Rusku a v Maďarsku. V Maďarsku bol tento zákon schválený v roku 2017 a podľa Súdneho dvora Európskej únie bol v rozpore s právom EÚ. V prípade, ak by boli MVO v Maďarsku financované zo zahraničia, sú povinné nahlásiť, registrovať či zverejňovať údaje. Pri nesplnení hrozí dotknutému subjektu a osobám sankcie. V Rusku sú zahraniční agenti osoby, ktoré sú „pod vplyvom zahraničia" a dostávajú podporu, sú kritikmi Vladimíra Putina, ľudskoprávni aktivisti alebo aj novinári financovaní zo zahraničia.

Vyjadrenie Tomáša Druckera pre Demagog.sk z 6. 5. 2024:

„Podľa zverejnených dokumentov je pripravená smernica EP a Rady, ktorá by mala byť prijatá v júni a zavádza spoločné harmonizované pravidlá v tejto oblasti. Práve preto nevidím dôvod na národnú reguláciu.”

opatrení
kauzu
nesplnení
predkladateľmi
označovať
neustále
uvádza
vyjadril
podľa
podľa
Rusku
smernica EP


Čo sa týka elektrifikácie železničnej trate Leopoldov - Nitra - Šurany, je to možné, začínajú sa rekonštrukcie obidvoch staníc.

Momentálne prebieha projekt, ktorého výsledkom bude prípravná štúdia pre projekt Elektrifikácie a optimalizácie železničnej trate Leopoldov - Nitra - Šurany. Súčasťou plánovanej elektrifikácie je aj rekonštrukcia železničnej stanice Nitra, začne sa však najskôr po roku 2015, teda po odovzdaní tejto štúdie a získaní príslušných povolení. Portál IMHD .sk uvádza: "Železnice Slovenskej republiky (ŽSR) za účelom prípravy projektu Elektrifikácia a optimalizácia trate Leopoldov - Nitra - Šurany vyhlásili koncom januára v roku 2013 verejnú súťaž na zhotoviteľa technickoekonomickej štúdie (TEŠ) pre elektrifikáciu trate v úsekoch Leopoldov - Nitra (35 km) a Nitra - Šurany (26 km). TEŠ mala zohľadniť vyťaženosť cestnej a železničnej infraštruktúry v regióne pri preprave osôb a tovarov, najmä dennú prepravu cestujúcich z Nitry do Bratislavy autami, autobusmi a vlakmi s cieľom priviesť kvalitnú železničnú dopravu bližšie k zdrojom. Lehota na zhotovenie TEŠ je 22 mesiacov od uzavretia zmluvy. Tento projekt je spolufinancovaný z Operačného programu Doprava 2007-2013 v rámci Prioritnej osi č.4 - Infraštruktúra integrovaných dopravných systémov. V súčasnosti sa projekt nachádza v procese realizácie, konkrétne vo fáze prípravnej a projektovej dokumentácie, pričom predpokladaný termín ukončenia projektu sa odhaduje na apríl 2015." V rámci uvedeného projektu, ktorý má financovať Európska únia plánujú Železnice opraviť aj nitriansku železničnú stanicu. Dátum zverejnenia analýzy: 07.11.2014 Naspäť Nahlásiť chybu

prípravná štúdia
IMHD
(TEŠ)
Operačného programu Doprava 2007-2013
plánujú


Napr. znížením kvóra na 15% sa tam dostanú aj dve veľké okresné mestá. Celkový počet občanov sa zvýši asi na 70 tisíc plus v používaní maďarčiny na južnom Slovensku.

Jediným okresným mestom, ktoré sa nám podarilo vyhľadať a ktorého sa zníženie kvóra na 15% môže dotknúť je Šaľa. Tá má 17,9% obyvateľov maďarskej národnosti. Absolútny počet obyvateľov, ktorých sa to dotkne na južnom Slovensku sa nám nepodarilo zistiť.


(Moderátorka: Keby sa všetky tie tri zrealizovali, toto sú medializované informácie ohľadom financovania, tak štát by každý rok 30 rokov platil týmto súkromných firmám, ktoré by diaľnice postavili, 700 miliónov eur. Počkajte. Čo vychádza okolo tých 21 miliárd korún. Rok čo rok, 30 rokov. Je to tak?) Tie čísla nesedia.

Tieto čísla sedia presne, oceňujeme moderátorku za pripravenosť, pretože citovala slová bývalého ministra dopravy pána Vážneho ako uvádza správa ČTK na stránke pravda.sk z 13.10.2009.

správa


Ja som sa pokúsil presvedčiť ministra Lajčáka, keď ju (demisiu - pozn.) reálne podal, pretože sme predsedali OBSE a iným medzinárodným inštitúciám, aby vo funkcii zotrval.

Miroslav Lajčák podal prezidentovi demisiu 30. novembra 2018 po tom, čo parlament vláde odporučil, aby odmietla tzv. Globálny pakt OSN o migrácii. Lajčák sa na príprave paktu spolupodieľal ako šéf Valného zhromaždenia OSN. Po Lajčákovej demisii premiér Peter Pellegrini požiadal prezidenta, aby ministrovi demisiu neprijal. Medzičasom premiér Lajčáka presviedčal , aby vo funkci zostal. Lajčák sa stretol s premiérom , s prezidentom a nakoniec svoju demisiu 7. decembra stiahol . Slovensko v tom čase predsedalo OBSE aj formátu V4 . Tvrdenie Petra Pellegriniho hodnotíme ako pravdivé.

podal odmietla spolupodieľal požiadal presviedčal premiérom prezidentom stiahol OBSE V4


No on nemá (Štátny ústav pre kontrolu liečiv, pozn.) dostatočné kapacity na to, aby vydal registráciu, ale ani to nerobieval.

Registrácia lieku je povolenie o uvedení lieku na trh, ktoré vydá Štátny ústav na kontrolu liečiv (ŠÚKL). Riaditeľka ŠÚKL Zuzana Baťová na svojom LinkedIn profile 21. februára napísala , že sami by vakcínu kriticky posúdiť nevedeli a že treba využiť systém Európskej liekovej agentúry, ktorá vytvára sieť liekových expertov na medzinárodnej úrovni. Tvrdenie Richarda Sulíka preto hodnotíme ako pravdivé.

povolenie napísala


Ale potom sa na mňa obrátil pán Krajňák, ktorý mi jasne v tom svojom rozmere pomenoval, čo očakáva a akým spôsobom sa tá firma dá zachrániť. Po prvé, pol milióna na prevádzkové náklady, to neexistuje takáto dotácia, že vykryť prevádzkové náklady. Vzhľadom na to, že tí veritelia tam boli dve banky a ďalší veľký veriteľ boli štátne lesy z hľadiska dodávky surovín. On žiadal, aby štátne lesy majetkovo vstúpili do Smrečiny.

Výrok hodnotíme ako pravdivý, keďže je pravdou, že Smrečina žiadala o dotáciu 0,5 mil. euro na prevádzkové náklady. Taktiež je pravdou, že Štátne lesy sú veľkým veriteľom Smrečiny. Podľa dostupných informácií minimálne jedna banka Eximbanka je veriteľom Smrečiny. TASR priniesla informácie o tom, že firma Smrečina Hofatex potrebuje k svojmu prežitiu nutnú pomoc v podobe dotácií od štátu. Helena Šikulová, odborová predáčka firmy sa vyjadrila nasledovne: " Štát žiadame o 500.000 eur v pondelok, aby sme mohli nabehnúť, zaplatiť elektrinu, vlákninu, vodu , tým pádom ostávame na trhu a firma pokračuje ďalej," . Je zrejmé, že suma 0,5 mil. euro má slúžiť na prevádzkové náklady je tak ako to uvádza Ján Richter. Majiteľ firmy Ladislav Krajňák sa zasa pre médiá vyjadril: " že o pomoc pre firmu požiadal štyri ministerstvá – ministerstvo sociálnych vecí, ministerstvo hospodárstva, ministerstvo financií aj ministerstvo pôdohospodárstva, keďže štátne Lesy SR sú hlavným dodávateľom suroviny pre Smrečinu." SME , 14. mája 2013: "Dodal (hovorca Ministerstva pôdohospodárstva Hajnala, pozn.) , že Smrečina Hofatex dlhuje len štátnym Lesom SR 977tisíc eur. Preto ani Lesy SR nemajú podľa Hajnalu záujem vstúpiť do Smrečiny, ako to jej vedenie navrhovalo. Ministerstvo financií tvrdí, že pred mesiacom požiadalo štátnu Eximbanku , aby bola súčinná pri prefinancovaní reštrukturalizačného plánu Smrečiny." SITA , 10. mája 2013: "Spoločnosť by však podľa neho pred krachom zachránil zhruba 500-tisíceurový preklenovací úver alebo dotácia na materiál a energie, o ktorú žiadali vládu. "Suma 500-tisíc eur by nám umožnila ísť ďalej, rokovania prebiehajú na všetkých možných úrovniach. Konkurz by znamenal koniec tejto firmy, hneď ako by sme prerušili dodávky odberateľom, preorientovali by sa na konkurenciu, a z toho už by nebol návrat späť," uviedol Adámek s tým, že aktuálne sa im objednávky začali zvyšovať." Dátum zverejnenia analýzy: 27.05.2013 Naspäť Nahlásiť chybu

TASR médiá SME SITA


Keď si zoberiete 18% študentov zo Slovenska chodí študovať preč. Priemer EÚ je 3%.

Z celkového počtu slovenských študentov v terciárnom vzdelaní študuje 17,86 percenta v zahraničí. Priemer členských krajín EÚ je pritom 3,32 percenta. Údaje, ktoré uviedol Truban, sú v súlade s odchýlkou, ktorú metodologicky uplatňujeme pri našom hodnotení a preto výrok hodnotíme ako pravdivý. Pri hodnotení výroku sme čerpali zo štatistických dát zobrazujúcich situáciu a počty zahraničných študentov naprieč EÚ. Z dôvodu kompatibility informácií sme vychádzali z údajov z roku 2015, ktoré vo svojej analýze Education at a Glance 2015 prinieslo OECD ( .doc ), respektíve zo štatistík venujúcich sa počtu študentov dostupných na webe Eurostatu. Je nutné poznamenať, že do hodnotenia sme zahrnuli iba počty študentov terciárneho vzdelania. Eurostat v roku 2015 priniesol údaj o celkovom počte slovenských študentov 184 390. Vychádzajúc zo štatistiky OECD ( .xls , tabuľka C4.6), počet slovenských študentov v zahraničí dosiahol 32 924, čo predstavuje 17,86 percenta. Celkový počet študentov sa v roku 2015 v priestore EÚ vyšplhal na číslo 19 543 989. Celkový počet študentov študujúcich v zahraničí bol 647 999, čo predstavuje 3,32 percenta.

.doc webe .xls Celkový zahraničí


Prezident nemeckej Bundesbanky povedal, že ak niečo ohrozuje eurozónu, tak je to euroval, tak je to euroval.

Kollár síce necituje šéfa Bundesbanky úplne doslova, jeho vyjadrenia ale v podstate neprehnal.

píše napríklad AP
Market News International


Odborníka, ktorý sa na to pozrel a to je dekan právnickej fakulty, pán Burda, ktorý povedal, že toto obvinenie je typickou vzorovou ukážkou ako umlčiavať oponentov. Rovnako povedal aj to, že zaradenie obvinení, že je to zločinecká skupina, je nezmyselné, vykonštruované obvinenie, ktoré absolútne nemá obdobu a práve toto je tá kľúčová vec, ktorú tam urobila Lipšicova prokuratúra. Nadkvalifikovali to, aby mohli použiť inštitút kolúznej väzby a smiešne kolúznej väzby veci, ktoré sa týkajú roky starých záležitostí a mimochodom žiadnych korupčných vecí.

Blanár sa odvoláva na vyjadrenie dekana Právnickej fakulty Univerzity Komenského Eduarda Burdu, ktoré poskytol pre denník Pravda. Eduard Burda označil uznesenie za prehnané a spochybnil odôvodnenie obvinenia vo veci zosnovania a podporovania zločineckej skupiny. Vyjadril taktiež obavy zo zneužitia takéhoto obvinenia na umlčiavanie kritikov, neoznačil ho však za vzorový príklad. Ku možnému vykonštruovaniu obvinenia sa taktiež nevyjadril v zmysle, ktorým by naznačoval, že nemá obdobu. Výrok hodnotíme ako zavádzajúci.

Podľa uznesenia NAKA, ktorým vznáša obvinenie voči Robertovi Ficovi a Robertovi Kaliňákovi sú obaja obvinení zo zosnovania zločineckej skupiny, zneužitia právomocí verejného činiteľa a daňového tajomstva. Protizákonnosť ich konania má spočívať v tom, že mali s využitím nominantov Smeru-SD v rámci finančnej správy a polície zneužívať prístup k verejne neprístupným informáciám; tie mali použiť voči bývalému prezidentovi Andrejovi Kiskovi a bývalému premiérovi Igorovi Matovičovi.

Dekan Právnickej fakulty UK v Bratislave Eduard Burda v rozhovore pre Pravdu uviedol: „Predmetné uznesenie o vznesení obvinenia ale považujem za značne prehnané... Obávam sa však, aby sa nestalo vzorom pre umlčiavanie kritikov pôsobenia osôb vo verejnom živote.“ (ods. 6)

Okrem toho sa dekan Právnickej fakulty UK vyjadril k právnej kvalifikácii trestnej činnosti, ktorej sa mali obvinení dopustiť: „Pokiaľ ide o trestný čin založenia, zosnovania a podporovania zločineckej skupiny, ten v danom kontexte považujem za nezmyselne vykonštruovaný, pričom ak by sme pripustili politickú motiváciu daného obvinenia, povedzme si, že práve názov tohto trestného činu vyzerá v titulkoch článkov najšokujúcejšie.“ (ods. 18)

Generálny prokurátor SR sa v príspevku na sociálnej sieti vyjadril, že: „[v trestnej veci] v ktorej vykonáva z dôvodu príslušnosti dozor nad dodržiavaním zákonnosti v prípravnom konaní prokurátor Úradu špeciálnej prokuratúry Generálnej prokuratúry Slovenskej republiky, som dňa 22. apríla 2022 rozhodol tak, že špeciálny prokurátor je z dôvodu pochybnosti o jeho nezaujatosti vylúčený z konania a rozhodovania v tejto trestnej veci,..“

Takto bolo učinené zrejme z dôvodu, že špeciálny prokurátor Daniel Lipšic do roku 2016 aktívne pôsobil v politike, pričom počas viacerých funkčných období sa jeho pôsobenie v NR SR prekrývalo s pôsobením obvinených Roberta Fica a Roberta Kaliňáka, či už z pozície opozičného poslanca voči koalícii vedenej stranou Smer-SD, alebo z pozície člena vlády (ako minister vnútra).

K otázke o možnej nadkvalifikácii skutkov pri obvinení sa Eduard Burda vyjadril zdržanlivejšie. Konkrétne obvinenie výslovne neoznačuje sa nadkvalifikované, no nepriamo naznačuje, že súčasné politické prostredie na Slovensku je takémuto postupu náchylné: „v spoločnosti, ktorá vo všeobecnosti nezvykne ísť do detailov odôvodňovania akýchkoľvek vyhlásení (čo je momentálne žiaľ prípad Slovenska) sa potom ľahko biele vyhlási za čierne, zvlášť, keď je spoločenská objednávka a politický tlak na to, aby čierne bolo čiernym, aj keď by v skutočnosti bolo bielym. Inak povedané, ak je časť verejnosti, médií a politikov dopredu presvedčená, že je niekto zločinec, budú tlieskať akémukoľvek obvineniu, a preto sa takéto obvinenie ľahšie vyprodukuje.“ (ods. 24) Na otázku k využitiu inštitútu kolúznej väzby Eduard Burda odpovedal nasledovne: „Som presvedčený, že ak by aj bolo toto obvinenie v určitej časti vyhodnotené ako dôvodné (čo by podľa toho, čo uvádzam vyššie čiastočne mohlo byť), dôvod na väzbu v tomto prípade nie je. Pripomínam, že väzba nie je trest, ale zaisťovací inštitút a je chyba, ak sa používa ako prostriedok na donútenie „k dráhe kajúcnika“. (ods. 34)

Druhá časť vyjadrenia Juraja Blanára je viac jeho osobným hodnotením a obsahovo sa odkláňa od stanoviska, ktoré v rozhovore zaujal dekan Právnickej fakulty UK Eduard Burda.

poskytol obvinení rozhovore príspevku


Majú väčšinu v parlamente (vládna koalícia, pozn.), s Kotlebom majú ústavnú väčšinu (...) majú 90 hlasov dokopy.

Podľa dostupných informácií zo Štatistického úradu SR vo voľbách do NR SR v roku 2016 získala vládna koalícia 85 mandátov. Kvôli vzniku súčasnej vlády Most-Híd opustil Zsolt Simon, zo Siete odišli Miroslav Beblavý, Katarína Macháčková a Simona Petrik. Po zmenách v parlamente, vrátane prechodu piatich poslancov Siete do poslaneckého klubu strany Most-Híd vládnu koalíciu už tvorí len trojica Smer-SD, SNS a Most-Híd. Tieto strany v súčasnosti disponujú 79 mandátmi. Strana ĽSNS získala vo voľbách 14 mandátov a spolu teda obsadili 93 kresiel. Demagog.SK nehodnotí, či skutočne súčasná vládna koalícia bude spolupracovať s ĽS NS a tak vytvorí ústavnú väčšinu. Keďže však vládna koalícia so stranou ĽSNS majú dokopy viac mandátov ako je ústavná väčšina (90 kresiel), výrok hodnotíme ako pravdivý.

Štatistického úradu SR
vládnu koalíciu
ústavná väčšina


Ak by sme navyšovali záruky (ESFS, pozn.), tak v pomere k HDP je to v prípade Slovenska takmer 12 %. Naozaj dosť dôležitý moment.

HDP SR za rok 2010, ako uvádza eurostat , je vo výške 65,9 mld. eur. Členské štáty eurozóny uzavreli dohodu, že euroval (EFSF) sa navýši na úroveň 780 mld. eur. (v súčasnosti prebiehajú schvaľovania národnými parlamentami, pozn.). V danej rámcovej dohode je upravené, že Slovensko preberá záruky vo výške 7,727 mld. eur.( EFSF.pdf , str. 39). Danú sumu by SR musela zaplatiť v prípade, ak by sa mal vyčerpať celý euroval, tzn. celých 780 mld. eur. Čiže SR ručí do výšky 7,727 mld. eur, pričom 12% z nášho HDP za rok 2010 predstavuje sumu 7,908 mld. eur.

eurostat

EFSF.pdf


Klesol aj počet dlhodobo nezamestnaných - o 38 tisíc za minulý rok.

V súvislosti s pozitívnym trendom vývoja ekonomiky, ktorý sa následne odráža i v poklese nezamestnanosti, možno skutočne pozorovať znižovanie počtu dlhodobo nezamestnaných osôb. Nakoľko sa minister práce, sociálnych vecí a rodiny Ján Richter venuje uplynulému roku 2016, je tento trend porovnateľný s rokom 2015. Údaj, ktorý však Richter vo svojom výroku uvádza nie je presný a pre pomerne veľkú odchýlku sme sa rozhodli zhodnotiť výrok ako nepravdivý. Ústredie práce, sociálnych vecí a rodiny zverejňuje každý mesiac štatistiky týkajúce sa nezamestnaných osôb. Na základe týchto štatistík možno pozorovať, že na začiatku roka 2015 bolo na Slovensku dlhodobo nezamestnaných 204 025 osôb, štatistiky ku koncu mesiaca december ukazujú, že tento počet sa znížil na 172 908 osôb dlhodobo nezamestnaných viac ako 12 mesiacov, čo činí pokles o 31 117 osôb. Na základe štatistických údajov pre rok 2016 pozorujeme na konci januára 2016 170 236 nezamestnaných, kým koncom roka 2016 bolo dlhodobo nezamestnaných 137 322 osôb. Pokles za rok 2016 teda predstavuje 32 914 osôb. Celkový rozdiel v počte dlhodobo nezamestnaných osôb v roku 2015 a v roku 2016 predstavuje pokles o 35 586 osôb. V grafe je zobrazený vývoj počtu nezamestnaných osôb v rokoch 2015 a 2016. if("undefined"==typeof window.datawrapper)window.datawrapper={};window.datawrapper["AvvlT"]={},window.datawrapper["AvvlT"].embedDeltas={"100":473,"200":421,"300":395,"400":395,"500":369,"600":369,"700":369,"800":369,"900":369,"1000":369},window.datawrapper["AvvlT"].iframe=document.getElementById("datawrapper-chart-AvvlT"),window.datawrapper["AvvlT"].iframe.style.height=window.datawrapper["AvvlT"].embedDeltas[Math.min(1e3,Math.max(100*Math.floor(window.datawrapper["AvvlT"].iframe.offsetWidth/100),100))]+"px",window.addEventListener("message",function(a){if("undefined"!=typeof a.data["datawrapper-height"])for(var b in a.data["datawrapper-height"])if("AvvlT"==b)window.datawrapper["AvvlT"].iframe.style.height=a.data["datawrapper-height"][b]+"px"}); Dátum zverejnenia analýzy: 20.02.2017 Naspäť Nahlásiť chybu

štatistických údajov pre rok 2016


... rozdiel medzi rokom 2011 a rokom 2015 - 2016 je v tom, že keď sa táto situácia stala, tak vieme, že premiérka bývalá, predseda parlamentu s odbormi, vrátane mňa, sedeli sme deň a noc a presne si to pamätám, ráno, ráno pred Vianocami sme sa dohodli.

Lekárske odborové združenie čakalo do poslednej možnej chvíle, kým definitívne ukončilo štrajkovú pohotovosť. Stalo sa tak 16. decembra 2011, pričom dohoda s LOZ bola uzavretá už v Memorande z novembra 2011. Zástupcovia LOZ však neverili sľubom vlády a ministra. K dohode s protestujúcimi lekármi teda došlo skôr než deň pred Vianocami 2011, preto výrok hodnotíme ako nepravdivý. Kríza v slovenskom zdravotníctve v roku 2011 sa začala ešte v na konci septembra toho roku. Vtedy totiž viac ako 2 400 lekárov podalo výpovede. Aj keď neskôr až polovica z nich výpovede stiahla, LOZ (lekárske odborove združenie) naďalej odmietalo riešenia navrhované vládou SR, tá sa následne rozhodla vyhlásiť núdzový stav, ktorým mohla lekárom vo výpovedi nariadiť povinnú pracovnú povinnosť. Situáciu sa neskôr podarilo upokojiť podpisom Memoranda , ktoré 25. novembra 2011 podpísala aj vtedajšia premiérka Iveta Radičová. Lekári sa však obávali, že vláda svoj zámer nepresadí do legislatívnej podoby, a tak 10. decembra 2011 vyhlásili štrajkovú pohotovosť. Denník Pravda (zdroj TASR) v článku zo 16. decembra 2011 píše : "LOZ vyhlásila štrajkovú pohotovosť 10. decembra. Trvať mala až do splnenia všetkých požiadaviek z memoranda dohodnutého s vládou. Odborári ju nezrušili ani po tom, čo parlament schválil legislatívu, ktorá zvyšuje platy lekárov, či ruší transformáciu nemocníc. Tvrdili, že zákony nenadobudli účinnosť a chceli počkať na to, kedy sa zverejnia v Zbierke zákonov SR. " Vláda SR schválila legislatívne zmeny vychádzajúce z memoranda ešte 14. decembra 2011. Do rokovaní medzi LOZ a vládou bol zapojený aj vtedajší predseda parlamentu Pavol Hrušovský. Ten rokoval priamo s Mariánom Kollárom, predsedom LOZ. Štrajk lekárov v udalostiach roka 2011 spomína v kocke aj denník SME . Dátum zverejnenia analýzy: 18.01.2016 Naspäť Nahlásiť chybu

Kríza Memoranda píše schválila rokoval SME